Nebeska mehanika nebeskim herojima - RocksvirkeRocksvirke\nUpravo „Nebeska Mehanika“ je pesma o ratnom heroju, potpukovniku pilotu Milenku Pavloviću, koji je dao svoj život spasivši tako živote mladih pilota tokom bombardovanja 1999. godine. Ostale pesme, kao što su „Mi Plovimo Jugom“ govore o izbeglicama, „Crni Gnoj“ o prebolevanju problema na koje čovek ne može uticati.\nPesmu je producirao Nikola Vranjković, donedavni gitarista i vođa grupe Block Out, čiji se uticaj u zvuku odmah da prepoznati. Poetičan i metaforičan tekst pesme je napisao Janko Pavlović, stavši rame uz rame sa slavnim autorima, tekstopiscima i pesnicima, a u stihu „ovde su sveti iste visine kao i Ti…!“ izražava veličinu poduhvata.\nSpot, pod režijom Miloša Đukelića je snimljen u autentičnom ambijentu, ispred vazduhoplovnog muzeja, a uz stare avione i crno belu tehniku prilično doprinosi i podržava tekst pesme.\nPromocija Nebeske Mehanike će se kroz svirke održavati širom Srbije, a bend je nastupio i u Crnoj Gori. Takođe spot je zauzeo značajna mesta pri vrhu top lista na srpskim tv stanicama, a i na reginalnoj mreži MTV-ja.


Evropska tržišta nekretnina snažno porasla na kraju prošle godine - BGnekretnine blog\nEvropska tržišta nekretnina snažno porasla na kraju prošle godine\nagencija Global Property Guide, cene nekretnina, kamatna stopa, tržište nekretnina\nNovosti, Tržište 025 Mar 2016\nCene nekretnina u većem delu Evrope snažno su porasle u poslednjem tromesečju 2015. pokazuje kvartalni izveštaj agencije Global Property Guide.\nEvropska tržišta nekretnina zabeležila su pravi procvat na kraju prošle godine, pa je tako među 10 svetskih tržišta sa najsnažnijim rastom čak njih šest bilo iz Evrope, ističu u Global Property Guideu.\nTurska je na prvom mesto evropske i globalne liste sa rastom cena prilagođenih za inflaciju u poslednjem prošlogodišnjem tromesečju za 14,32 posto u odnosu na isti period prethodne godine kada su uvećane 11,88 posto. Na kvartalnom nivou, cene su porasle 5,66 posto.\nNa drugom mestu evropske i globalne skale je Švedska sa rastom cena za 12,34 posto u četvrtom tromesečju 2015., u poređenju sa istim periodom prethodne godine kada su cene porasle 8,78 posto, što autori istraživanja pripisuju negativnim kamatnim stopama i nedostatku stambenog prostora. U periodu od oktobra do decembra 2015.cene su porasle 2,2 posto.\nRumunsko je tržište nekretnina takođe bilo neobično snažno u poslednjem prošlogodišnjem tromesečju zahvaljujući snažnom privrednom rastu i naporima vlade na obnavljanju poverenja građana. Tako su prosečne prodajne cene apartmana na godišnjem nivou porasle rekordnih 7,74 posto , ali su u periodu oktobar-decembar pale za 2,05 posto.\nNemačka je takođe bila među najsnažnijim tržištima nekretnina u svetu na kraju 2015., prvenstveno zahvaljujući manjku stambenog prostora i snažnim ekonomskim osnovama. Indeks cena apartmana porastao je na godišnjem nivou za 7,62 posto.\nMeđu “snažnim” evropskim tržištima u Global Property Guideu izdvajaju još Island, s rastom cena na godišnjem nivou za 6,93 posto, te Irsku, gde su cene porasle 6,53 posto, glavni grad Estonije Talin, s rastom cena za 4,56 posto, Veliku Britaniju, s rastom cena za 4,05 posto, Portugalija s 3,99-procentnim rastom, i Holandiju, gde su cene porasle 3,95 posto.\nU istoj je grupi i Hrvatska, odnosno glavni grad Zagreb gde su cene nekretnina prilagođene za inflaciju u poslednja tri meseca prošle godine porasle 3,81 posto na godišnjem nivou.\nMinimalni rast cena nekretnina zabležen je u Finskoj, na Kipru, u Makedoniji, Slovačkoj, Švajcarskoj, Norveškoj i Letoniji, u rasponu od 0,52 do 2,48 posto.\nRusija je bila najslabije tržište nekretnina u najnovijem istraživanju, uz pad cena stambenih nekretnina za 15,35 posto na godišnjem nivou, najveći od 2011. godine, ističu u agenciji. Na kvartalnom nivou cene su pale 3,62 posto. Slabost ruskog tržišta u Global Property Guideu objašnjavaju finansijskom krizom, povezanom u prvom redu s padom cena nafte, ali i krizom u Ukrajini.\nU skupini najslabijih evropskih tržišta izdvojena je i Grčka, zatim Ukrajina i Španija, s padom cena za 4,19 posto, odnosno 2,67 i 1,71 posto u godinu dana.\nMeđu razlozima nižih cena u toj grupi u Global Property Guideu izdvajaju ekonomsku krizu “kojoj se ne nazire kraj” u Grčkoj, krizu u Ukrajini i oštar pad privrednih aktivnosti. Autore izveštaja je iznenadio pad cena nekretnina u Španiji, obzirom na rast privrede za 3,1 posto u prošloj godini.\nNa globalnoj listi – nakon Rusije – najsnažniji pad cena nekretnina prilagođenih za inflaciju u poslednjem prošlogodišnjem tromesečju zabeležio je Egipat, za 14,22 posto u odnosu na isto period godine dana ranije kada su porasle 1,14 posto.\nMeđu regijama, snažan rast cena nekretnina, uz Evropu, zabeležila i Severna Amerika, dok je u Aziji i na Bliskom istoku rast oštro usporio, primećuju u agenciji.


Mapiranje neba na "Svemirskoj igli" koja "nije sa ovoga sveta"... Da li su ovo vanzemaljci!? - VIDEO | Vestinet.rs\nPočetna SVET\tMapiranje neba na „Svemirskoj igli“ koja „nije sa ovoga sveta“… Da li su ovo vanzemaljci!? – VIDEO\nOvaj svetlosni šou izazvao je veliku pažnju na društvenim mrežama.\nMnogi korisnici Tvitera uporedili su ga sa halucinogenim iskustvom.\nDrugi su ga opisali kao „saradnju sa vanzemaljcima“ ili „naučno-fantastičnu distopiju“.


Funkcioneri Srpske napredne stranke posetili Plandište\npetak, 22 jun 2018 07:25\nOpštinski odbor SNS u Plandištu posetili su potpredsednik Srpske napredne stranke, Miloš Vučević, potpredsednici Izvršnog odbora Srpske napredne stranke Branko Malović i Damir Zobenica, članovi Izvršnog odbora Darko Jovanović i Vladeta Kostić i član Glavnog odbora Dalibor Šćekić.\nGoste je u prostorijama Opštinskog odbora Srpske napredne stranke u Plandištu dočekao predsednik Jovan Repac.\nPotpredsednik SNS Miloš Vučević zahvalio se na prijatnoj dobrodošlici i iskazao svoje zadovoljstvo jedinstvenošću opštinskog obora u Plandištu. Takođe, Vučević je pohvalio opštinski odbor, koji svakim danom postaje bogatiji novim članovima i dodao da rad odbora ide dobrim putem i da je potrebno sačuvati i unaprediti dosadašnje postignute rezultate.\nU razgovoru sa prisutnim članovima pomenuti su veoma važni projekti, rekonstrukcija Osnovne škole i Doma zdravlja u Plandištu, kao i da je izražena velika zahvalnost Republičkim i Pokrajinskim organima na dodeljenim sredstvima za tu namenu. Ovakvim i sličnim projektima iskazuje se veliko poverenje koje su građani poverili Srpskoj naprednoj stranci.\nViše vesti iz ove kategorije: « Bespovratna sredstva dodeljena Plandištu Promocija Plandišta na Danima Vojvodine u Beogradu »


Izgradnja fabrike za proizvodnju vode u Smederevu (video) - Gradjevinarstvo.rs\nIzgradnja fabrike za proizvodnju vode u Smederevu (video)\nPotpredsednica vlade i ministarka građevinarstva, saobraćaja i infrastrukture Zorana Mihajlović, ambasador Nemačke u Srbiji Aksel Ditman i čelnici Grada Smederava položili su kamen temeljac čime je počela izgradnja fabrike za proizvodnju vode na izvorištu Šalinac u Smederevu.\nMinistarka Mihajlović navela je da je reč o veoma značajnom projektu zahvaljujući kojem će 25.000 stanovnika tog dela Smeredeva dobiti kvalitetniju vodu. Ona je rekla da veruje da će fabrika biti otvorena u novembru 2016. godine, odnosno za godinu dana.\n- Naš put i razvoj je takav da prioritet moraju biti svi gradovi, i manji i veći, kao i infrastruktura bilo da je reč o transportnoj, energetskoj ili komunalnoj infrastrukturi – rekla je Mihajlović i dodala da ne možemo očekivati da ljudi ostaju u svojim selima i gradovima ako nemaju odgovarajuću infrastrukturu i normalne uslove za život.\nMinistarka je zahvalila predstavnicima „Nemačke razvojne banke KfW“, koji su takođe prisustvovali ozvaničenju početka izgranje fabrike za proizvodnju vode, ističući da osim što pomažu na ovom projektu pomagala i na drugim razvojnim programima, poput postrojenja za pročišćavanje vode i slično.\nVrednost investicije za izgradnju nove fabrike za proizvodnju vode je 6,2 miliona evra, a od toga sama izgradnja fabrike, odnosno prva faza, košta 3,2 miliona evra. Fabrika će stanovnicima okolnih sela omogućiti da piju zdravu vodu, da je imaju stalno i da nemaju strah od toga da li je voda ispravna. Kako je rečeno prilikom polaganja kamena temeljca, cilj je da se nakon što fabrika počne s radom preradi 200 litara sirove u pijaću vodu.\nAmbasador Nemačke u Srbiji Ditman zahvalio je predstavnicima Grada Smedereva i resornom ministarstvu na saradnji na tom projektu ističući da u saradnji sa Nemačkom razvojnom bankom nastojimo da imamo inovativan pristup što se tiče razvoja na lokalnom nivou.\n- Mi ovde sa „Nemačkom razvojnom bankom KfW“ imamo inovativan pristup, pokrenuli smo utakmicu između lokalnih samouprava i gradova što je znak profesionalnog odnosa i Grada Smedereva, koji je pobedio u toj utakmici, jer su efikasno radili i stvorili neophodne preduslove za ovaj projekat – rekao je ambasador Nemačke.\nDitman je pohvalio saradnju Nemačke i Srbije kad su u pitanju takvi projekti i izrazio očekivanje da će do kraja 2016. godine ta fabrika u mestu Šalinac kod Smedereva biti otvorena.\nGradonačelnica Smederava Jasna Avramović rekla je da je cilj da 25.000 stanovnika moravskog kraja dobije pijaću vodu i da ona stigne do najudaljenijeg sela – Saraorci.\nOna je navela da se sa projektom počelo 2013. godine, a da se završetak očekuje 2016. godine. Avramović kaže da se nada da će se u narednom periodu poštovati svi rokovi i dinamika radova. Najavila je da će u Smederevu biti nastavljeno rešavanje svih komunalnih problema kako bi se omogućio što kvalitetniji život građana.\nIzmeštanje luke iz centra Smedereva\nMinistarstvo građevinarstva, saobraćaja i infrastrukture i predstavnici Grada Smedereva rade zajednički na projektu izmeštanja industrijskog koloseka i luke iz centra grada, izjavila je danas ministarka Zorana Mihajlović.\n- Ministarstvo ne samo da je upoznato sa tim projektom već radi na tom projektu, a pored rekonstrukcije industrijskog koloseka i izgradnje još jednog prelaza, takođe mora da se završi i eksproprijacija – rekla je Mihajlović novinarima u Smederevu. Ona je navela da se na tome radi zajedno sa Gradom Smederevom.\n- Verujem da ćemo vrlo brzo moći da izađemo i sa izdvojenim novcem i da praktično sledeće godine budemo i na toj vrsti radova – rekla je Mihajlović.


Obradović: Đurića boli istina - Politika - Dnevni list Danas\nPočetna » Politika » Obradović: Đurića boli istina\nPredsednik Dveri Boško Obradovič izjavio je danas da bi optužba direktora kancelarije Vlade Srbije za Kosovo i Metohiju Marka Đurića da je on kriv što je Kosovo uvelo takse na uvoz robe iz Srbije bila smešna, da nije tužna.\n0Piše: FoNet 28. januara 2019. 13.12\nObradović je poručio da je istina da je upravo šef Marka Đurića potpisivanjem Briselskog sporazuma stavio pečat na ukidanje svih srpskih institucija na Kosovu i Metohiji. Istina je da su po njegovim instrukcijama srpske sudije položile zakletvu na Ustav lažne države Kosovo i da je po njihovim instrukcijama Srpska lista i dalje učestvuje u radu Vlade u Prištini, koja je uvela takse na proizvode iz Srbije, naveo je Obradović u pisanoj izjavi.\nPodjednako je istina, dodao je, i da su ćutali na ukidanje granice između Kosova i Albanije i da im je uslov za nastavak pregovora ukidanje taksi, ali ne i ukidanje odluke o stvaranju vojske Kosova. Ta istina boli Đurića i umesto što tako podanički brani svog šefa, bolje da se zapita da li će šef tako braniti njega kad dođe trenutak da odgovaraju pred zakonom, a odgovor je da neće, braniće samo sebe, ocenio je Obradović.


Jandroković:Pupovac da povuče izjavu o H\nTanjug 10. septembra 2019. 14:09\nZAGREB – Predsednik hrvatskog parlamenta, Gordan Jandroković, smatra da bi predsednik Samostalne demokratske srpske stranke (SDS S), Milorad Pupovac trebalo da povuče izjavu kojom je danasnju Hrvatsku uporedio sa ustaškom NDH.\n„Njegova izjava je neprihvatljiva. Bio sam iznenađen težinom njegovih reči. Bilo bi jako korisno da tu izjavu povuče ili da pojasni zašto je to izgovorio”, rekao je Jandroković novinarima, preneo je zagrebački Jutarnji list.\nRekao je da poznaje Pupovčev rad I da mu je stoga teško da prihvati da je predsednik SDS S povukao paralelu između Hrvatske i NDH.\n“Verujem da će Pupovac pronaći način da otkloni bilo kakve sumnje da veruje da Hrvatska na bilo koji način može biti povezana s NDH“, kazao je Jandroković.\nJandroković nije želeo da komentariše nagađanja da bi SDS S mogao napustiti vladajuću koaliciju, kao ni da kaže šta je to što bi Pupovčeva stranka mogla da poruči na konferenciji za medije najavljenoj za sutra.\nPupovac je paralelu između današnje Hrvatske I ustaške NDH povukao reagujući na još jedan u nizu napada na Srbe, koji se 21. septembra dogodio u Uzdolju kod Knina, kada su napadnuti ljudi koji su u lokalnom kafiću gledali fudbalsku utakmicu Crvene zvezde.\nPet osoba je tada povređeno od kojih I jedan maloletnik.\nUpitan, da li HDZ oseća pritisak sa terena da raskine koaliciju sa SDS S, Jandroković je rekao da je „HDZ velika stranka s puno različitih razmišljanja“, ali da je istovremeno siguran da većina sledi politiku premijera Andreja Plenkovića.\n„Mi želimo ovaj mandat uspešno da privedemo kraju. Najlakše je govoriti isključivo, biti grub i na neodgovoran način privlačiti medijsku pažnju”, zaključio je predsednik parlamenta I funkcioner HDZ.


Milan napadao, Mančester junajted pobedio – Nadlanu.com\nMilan napadao, Mančester junajted pobedio\nBEOGRAD, 16. februara 2010. (Beta) - Fudbaleri Mančester junajteda pobedili su na gostovanju kod Milana sa 3:2 i stekli veliku prednost pred revanš meč osmine finala Lige šampiona, koji će za dve nedelje igrati na svom Old Traford stadionu.\nBivši kapiten Junajteda Dejvid Bekam centrirao je sa desne strane, Patris Evra loše ispucao loptu, a Ronaldinjo uhvatio volej koji je zakačio Majkla Kerika i prevario golmana Mančestera Edvina van der Sara za rano vođstvo Milana od 1:0.\nVan der Sar je, međutim, dao veliki doprinos pobedi Mančester junajteda, pošto je više puta zaustavljao pokušaje domaćih, koji su potpuno dominirali na početku meča.\nMančester je, sa druge strane, retko stizao do prilika i do izjednačenja došao iz prvog šuta u okvir Milanovog gola. A i taj udarac bio je slučajan, pošto je Skols desnom nogom promašio centaršut Darena Flečera, ali ga je lopta pogodila u levu nogu i odbila se do mreže Milana za 1:1.\nDominacija Milana nastavila se i posle Junajtedovog gola, pa je Van der Sar morao da brani vrlo opasne šuteve Andree Pirla i Ronaldinja.\nRezultati utakmica osmine finala fudbalske Lige šampiona:\nOlimpik Lion - Real Madrid 1:0\nRevanš utakmice igraju se 10. marta.\nBajern Minhen - Fiorentina\nDve utakmice osmine finala igraju se 23. februara:\nDve utakmice osmine finala igraju se 24. februara:


Usvojeni Zakon o zapošljavanju stranaca stupa na snagu - Biznis i Finansije\nHome\tTekstoviAnalize\tUsvojeni Zakon o zapošljavanju stranaca stupa na snagu\nby bifadmin 4. decembra 2014.\nNacrt Zakona o zapošljavanju stranaca objavljen je u Službenom Glasniku Republike Srbije 26.11.2014. godine, a danas stupa na snagu.\nIzmeđu ostalog, potpisivanjem Sporazuma o stabilizaciji i pridruživanju (SSP) 29. aprila 2008. godine od strane Republike Srbije, sa Evropskom unijom preuzete su dve najvažnije obaveze: 1) uspostavljanje zone slobodne trgovine, 2) usklađivanje zakonodavstva sa pravom EU. Donošenje i usvajanje teksta novog Zakona jeste jedan od koraka koji je bio neophodan na putu pridruživanja, jer sloboda kretanja radnika potpada pod pregovaračko poglavlje 2, te u toku pristupnih pregovora ne može biti zanemarena, budući da svi nedostaci bivaju uočeni tokom faze skrininga (analitičkog pregleda usklađenosti zakonodavstva države kandidata koja pristupa, sa propisima EU).\nMaterija koja čini sadržaj novodonetog Zakona višestruko je značajna, a sve do usvajanja nacrta ovog Zakona bila je regulisana u svega 15 članova Zakona o uslovima za zasnivanje radnog odnosa sa stranim državljanima koji je bio donet još 1978. godine, nakon čega su, doduše više puta, vršene izmene i dopune istog. Ipak, zbog potrebe harmonizacije srpskih propisa sa propisima EU, potrebno je voditi računa i o principima EU, te imati u vidu da je ona između ostalog utemeljena na slobodnom kretanju radne snage, kao jednoj od 4 osnovne slobode.\nU skladu sa navedenim, zakon, čak možda i preuranjeno, jer je to svakako moglo biti doneto u naknadnom postupku izmena i dopuna Zakona koje bi mogle uslediti po pristupanju, sadrži i četiri člana (članovi od 5. do 8.) koji se odnose na uslove zapošljavanja državljana EU na teritoriji Republike Srbije. U prelaznim i završnim odredbama izričito je propisano da će se ovi članovi primenjivati tek nakon što Republika Srbija stekne punopravno članstvo u Evropskoj Uniji, tj. primena istih se odlaže do pristupanja, pa se, sem izraza jasne indicije dobre volje Republike Srbije da se pridruži EU porodici, postavlja zapravo pitanje svrsishodnosti implementacije ovih članova u datom trenutku.\nU skladu sa tim, odredbe novog zakona izričito definišu, što svakako predstavlja bitnu novinu, obavezu da se strancima obezbedi jednak tretman kada se govori o uslovima zapošljavanja, isplatama zarada, uslovima otpuštanja i sticanju socijalnih povlastica – npr. pri ostvarivanju prava vezanih za slučaj nezaposlenosti (dakle, ideja je da se povlastice koje su do sada ekskluzivno dodeljivane „domaćim“ zaposlenima, prošire kada je to objektivno moguće i na strane državljane koji su radno angažovani u Republici Srbiji u skladu sa ovim Zakonom).\nZakon o strancima iz 2008. godine sa druge strane, ostao je nepromenjen, te se situacije u kojima je strancu moguće odobriti privremeni boravak, odnosno stalno nastanjenje, nisu promenile. Tako, za privremeni boravak stranac i dalje dobija tzv. Vizu D koja mu je neophodna za boravak duži od 90 dana na teritoriji Republike Srbije, a jedan od osnova po kome mu ona može biti izdata jeste upravo i rad, zapošljavanje, odnosno obavljanje privredne ili druge profesionalne delatnosti. Privremeni boravak, sem u slučaju boravka osoblja stranih diplomatskih ili konzularnih predstavništava kada je moguće i davanje odobrenja na duži vremenski period, može se odobriti u trajanju do 1 godine. Nakon 5 godina kontinuiranog privremenog boravka (sem ukoliko nije u bračnoj vezi sa srpskim državljaninom, kada se period neophodan za kontinuirani privremeni boravak skraćuje na 3 godine), u skladu sa podzakonskim aktima, stranac može aplicirati za izdavanje odobrenja za stalno nastanjenje. Dakle, posedovanje odobrenja da zakonito boravi na teritoriji Republike Srbije jedan je od preduslova za izdavanje dozvole za rad, odnosno, za zasnivanje radnog odnosa.\nZakon sada razlikuje dve vrste dozvola za rad, i to:\n1. Lična radna dozvola\n2. Radna dozvola (koja se dalje kategorizuje na: 1. radna dozvola za zapošljavanje, 2. radna dozvola za posebne slučajeve zapošljavanja (a) upućena lica, b) kretanje u okviru privrednog društva, c) nezavisne profesionalce), 3. radna dozvola za samozapošljavanje).\nLična radna dozvola je dozvola za rad koja strancu u Republici omogućava slobodno zapošljavanje, samozapošljavanje i ostvarivanje prava za slučaj nezaposlenosti i izdaje se na zahtev stranca, a na period dok traje stalno nastanjenje, odnosno dok lice ima status tzv. posebne kategorije (npr. žrtva trgovine ljudima), ili ukoliko lice ima status izbeglice.\nRadna dozvola za zapošljavanje i radna dozvola za posebne slučajeve zapošljavanja izdaju se na zahtev poslodavca koji angažuje stranca, a radna dozvola za samozapošljavanje izdaje se na zahtev stranca kome je u skladu sa Zakonom o strancima odobren privremeni boravak. Uslovi koje poslodavac mora da ispuni kada podnosi zahtev za izdavanje radne dozvole za stranog državljanina koga želi da angažuje, detaljnije su regulisani nego do sad, te Zakon sada poznaje više kategorija radnih dozvola nego što je to do sad bio slučaj. Sa tim u vezi nameće se pitanje, budući da je u prelaznim i završnim odredbama Zakona predviđeno da propisi doneti na osnovu Zakona o uslovima za zasnivanje radnog odnosa sa stranim državljanima ostaju na snazi (dok se ne donesu podazakonski akti na osnovu novog zakona), da li će se Pravilnik o uslovima i načinu izdavanja dozvole za rad strancu i licu bez državljanstva i dalje primenjivati kao relevantni dokument; odnosno, ukoliko ne, kako će služba za zapošljavanje nadležna za izdavanje radnih dozvola, i na osnovu čega, postupati u međuvremenu, do donšenja podzakonskih akata koji bi bili prilagođeni novodonetim zakonskim propisima. Ukoliko brza reakcija Ministarstva usledi, te ukoliko se navedeni podzakonski akt donese, odnosno ukoliko bar nadležno Ministarstvo izda odgovorajuće mišljenje, kao smernicu, i to neposredno nakon stupanja na snagu ovog Zakona, to bi moglo minimizovati eventualne probleme koji bi inače, bez precizno definisanih smernica navedenih u podzakonskim aktima, u ovom interimnom tromesečnom periodu mogli nastati.\nAdvokat Lidija Pejčinović,\nAdvokatsko Ortačko Društvo JPM Janković Popović Mitić\nSiemens formirao savet za tehnologiju i inovacije\nErste postao treći najveći vlasnik “Podravke”\nDa li je Srbija za Huavej strateški partner...\nIz državnog u privatno vlasništvo i nazad: Od...\nSrpski Zakon o rudarstvu i novine vezane za...\nNovi zakon do brže pravde\nPrivredni kriminal u Srbiji\nZemljotres u Nepalu odnosi 20% BDP-a


Partizan ponovo slavio protiv Rudara: Rutinski do sledećeg kola - Borba\nPartizan ponovo slavio protiv Rudara: Rutinski do sledećeg kola\nPARTIZAN – RUDAR PLJEVLJA 3:0 (2:0)\n(Pantić 11, Ožegović 44, Gomeš 84)\nAko bi se tražila samo jedna riječ da opiše početak Partizanove sezone, idealna bi bila – rutinski. Prošle sedmice u Nikšiću „pješke“ do 3:0, a u revanšu još jedna šetnja za siguran prvi korak ka cilju zvanom Liga Evrope. Podjednako lijepa vijest za crno-bele, osim večerašnjih 3:0 nad Rudarom, stigla je sat i po prije početka utakmice iz 5.276 kilometara dalekog Pavlodara, Trakai je iznenađujuće savladao Irtiš i, prvi je utisak, olakšao srpskom predstavniku posao i na drugoj prepreci.\nNa kraju će se pamtiti se da su u promijenjenoj formaciji 4-1-3-2, sa velikim brojem izmjena, pred oko 10.000 navijača u ugodnoj večeri na Topčiderskom brdu, golove postigli Danilo Pantić, Ognjen Ožegović i Rikardo Gomeš i da su svi zadaci stavljeni pred tim Miroslava Đukića ispunjeni. Osim, možda, onog da je još koja lopta mogla da završi u mrežu jednog od najlošijih timova koji su u UEFA takmičenja gostovali u Beogradu poslednjih godina.\nPrevious : Linta: Orkestrirani progon režima prema Mandiću i Kneževiću\nNext : Tramp poziva Putina u Vašington


Željko Komšić "kao praćka" odmah direktno uzvratio Miloradu Dodiku: "To je krivično djelo pobune!"\nŽeljko Komšić “kao praćka” odmah direktno uzvratio Miloradu Dodiku: “To je krivično djelo pobune!”\n“Ovih dana popisujemo sve ono što je urađeno od strane visokih predstavnika ili kroz naše sporazume i davanja saglasnosti. Mi ćemo povući naše saglasnosti na sporazume o vojsci i VSTS-u”, rekao je Dodik novinarima u Banja Luci, prenosi portal N1. Povlačimo saglasnost za Oružane snage i VSTV – najavio je Dodik.\nTragom ove izjave stigla je i reakcija pedsjedavajućeg Predsjedništva BiH Željka Komšića.\n“Ne može se u Narodnoj skupštini RS-a ništa povući jer sve te institucije formirane su nakon što je većina u Parlamentu BiH njihovo formiranje izglasala, uključujući i SNSD. Dakle bez Parlamenta BiH te odluke nema. Osim toga, to je krivično djelo pobune”, kazao je Komšić za Radiosarajevo.ba.\nPodsjetimo, Dodik je rekao da “postoji želja da se predloži”, a o čemu će se ovih dana i odlučivati, da se kroz “rušenje” zakona o vojsci u roku od nekoliko mjeseci formira tzv. vojska RS.\n“To je sve u skladu sa Ustavom i nema mjesta na svijetu gdje se zakonom pokušava srušiti Ustav, samo nama pokušavaju tako nešto da kažu. U Ustavu BiH piše da postoji vojska RS”, tvrdi Dodik.\nMilorad Dodik sada stvarno ide baš predaleko sa svirepim prijetnjama: “Za Oružane snage BiH i VSTV ćemo povući saglasnost”\nPREMA NJIMA JE DODIK MALA MACA Ovo su najluđi predsjednici u historiji\nUgledni američki profesor Daniel Serwer: “Dodik priprema snage, bojim se da bi Rusija to podržala…”


Novi predsednik Interpola je kontorverzni general iz Emirata, kog optužuju za mučenje zatvorenika - Povezane vesti - Naslovi.net\nGlobalna policijska agencija Interpol izabrala je danas za svog predsednika generalnog inspektora ministarstva unutrašnjih poslova iz Ujedinjenih Arapskih Emirata /UAE/ Ahmeda Nasera al Raisija, uprkos optužbama iz grupa za ljudska prava da nije delovao… »\nFoto: Profimedia Raisijev izbor je obelodanjen na Interpolovom Tviter nalogu, a o tome je izvestila i državna novinska agencija Ujedinjenih Arapskih Emirata. Al-Raisi je izabran na četvorogodišnji mandat tokom godišnje Generalne skupštine Interpola u… »\nMeđunarodna policijska agencija Interpol izabrala je generalnog inspektora Ministarstva unutrašnjih poslova Emirata Ahmeda Nasera Al-Raisija za predsednika. Raisijev izbor je obelodanjen na Interpolovom Tviter nalogu, a o tome je izvestila i državna… »\nGeneral iz Ujedinjenih Arapskih Emirata Ahmed Naser Al-Raisi izabran je danas u Istanbulu za predsednika Interpola, međunarodne organizacije za policijsku saradnju. "Ahmed Nasser Al-Raisi ... izabran je na mesto predsednika", objavljeno je na Tviter… »\nGeneral iz Ujedinjenih Arapskih Emirata, Ahmed Naser Al-Raisi, izabran je danas u Istanbulu za predsednika Interpola, međunarodne organizacije za policijsku saradnju. Protiv Al-Raisija je, zbog "torture", podignuto više tužbi u Francuskoj i Turskoj, a… »\nISTANBUL - Međunarodna policijska agencija Interpol izabrala je danas generalnog inspektora Ministarstva unutrašnjih poslova Emirata, Ahmeda Nasera Al-Raisija, za svog predsednika. Raisijev izbor je obelodanjen na Interpolovom Tviter nalogu, a o tome je… »\nISTANBUL: Međunarodna policijska agencija Interpol izabrala je generalnog inspektora Ministarstva unutrašnjih poslova Emirata, Ahmeda Nasera Al-Raisija, za svog predsednika. Raisijev izbor je obelodanjen na Interpolovom Tviter nalogu, a o tome je… »\nISTANBUL – Međunarodna policijska agencija Interpol izabrala je danas generalnog inspektora Ministarstva unutrašnjih poslova Emirata, Ahmeda Nasera Al-Raisija, za svog predsednika. Raisijev izbor je obelodanjen na Interpolovom Tviter nalogu, a o tome… »\nGeneral iz Ujedinjenih Arapskih Emirata Ahmed Naser Al-Raisi izabran je danas u Istanbulu za predsednika Interpola, međunarodne organizacije za policijsku saradnju. „Ahmed Nasser Al-Raisi … izabran je na mesto predsednika“, objavljeno je na Tviter… »\nGeneral iz UAE Ahmed Naser Al-Raisi izabran je u Istanbulu za predsednika Interpola, međunarodne organizacije za policijsku saradnju. „Ahmed Nasser Al-Raisi … izabran je na mesto predsednika“, objavljeno je na Tviter nalogu Interpola. Protiv… »\nGeneral iz Ujedinjenih Arapskih Emirata optužen da je naredio mučenja ljudi, izabran je za predsedavajućeg Interpola, saopštila je ova globalna policijska agencija. "Gospodin Ahmed Naser al-Raisi iz Ujedinjenih Arpaskih Emirata je izabran za… »\nDojče vele 25.11.2021\nUprkos optužbama za mučenje, za novog predsednika Interpola izabran je general-major Ahmed al-Raisi iz Ujedinjenih Arapskih Emirata. Ali to nije jedini sporan potez u istoriji Interpola. Ahmed al-Raisi je do sada bio glavni inspektor u Ministarstvu… »\nAl-Raisi je optužen za mučenje i protiv njega postoje krivične prijave u pet zemalja, uključujući Francusku, gde je sedište Interpola. Međunarodna policijska agencija Interpol izabrala je danas generalnog inspektora Ministarstva unutrašnjih… »


“Tesla” nastavlja gradnju fabrike u blizini Berlina › Made-in-Germany.rs\nAmerička kompanija za proizvodnju eletričnih automobila Tesla dobila je dozvolu od Višeg upravnog suda pokrajine Berlin-Brandenburg da nastavi sa krčenjem šume na parceli u Grinhajdu nedaleko od Berlina, gde će graditi svoju giga fabriku.\nSud je saopštio da je njegova odluka konačna i da Tesla može da nastavi sa radovima, odbacujući na taj način zahteve nemačkih ekoloških aktivista da se seča šume zabrani. Aktivisti su prethodno uspeli da izdejstvuju sudsko rešenje o privremenoj obustavi radova na gradilištu, ali ih je sud upozorio da to ne treba da shvate kao svoju pobedu, navodi Dojče vele (DW).\nAmerička kompanija je pre toga od državne agencije za zaštitu životne sredine dobila rok od tri dana da raskrči šumu radi pripreme zemljišta za izgradnju fabričkih pogona, ali su aktivisti Zelene lige Brandenburga i Asocijacije za prostorno planiranje i zaštitu vrsta u Bavarskoj zaustavili radove već drugog dana navodeći da će gigafabrika 4 (GF4), u kojoj će se proizvoditi električne baterije i automobili, negativno uticati na lokalnu floru i faunu i snabdevanje vodom.\nMeđutim, oosnivač i glavni izvršni direktor kompanije Tesla, Ilon Mask, tvrdi da će GF4 trošiti daleko manje vode od uobičajene dnevne potrošnje i manje nego što tvrde aktivisti, ističući pri tom i da šuma koja se krči nije prirodna, već je posađena za potrebe kartonske industrije i samo će njen mali deo biti iskorišćen za fabriku.\nAmerički proizvođač planira da gradnju fabrike počne ove godine, a da 2021. započne sa proizvodnjom električnih automobila, uz planiranu proizvodnju 500.000 jedinica godišnje. Fabrika u Nemačkoj će biti četvrta Teslina giga fabrika, nakon pogona u Nevadi, Njujorku i Šangaju.


Bačkopalančani napravili pobedničke kobasice\nNaslovna Društvo Manifestacije Bačkopalančani napravili pobedničke kobasice\nU Novom Sadu održana gastronomska manifestacija "Novembar - fest"\nPod kupolama Novosadskog sajma, 16 i 17. novembra održana je gastronomska manifestacija 2. „Novembar – fest“. Sjajan rezultat, ostvarili su Bačkopalančani na ovom takmičenju.\nNaime, prvog takmičarskog dana, prvo mesto u pravljenju kobasica, osvojila je ekipa iz Bačke Palanke – „Palančake zabijačke“ u sastavu Ilija Jovkić, Dragoslava Čief „Slovački informativni centar“, Natalija Kavgić „Front potrošača“ i Mirjana Stanišić „Tradicija i venčanja“.\nPobednička ekipa osvojila je nagradu, vikend za četiri osobe na Kopaoniku. Drugog takmičarskog dana, novi trijumf Palančana. Ekipa Poljoprivredno gazdinstvo „Jovkić“ ostvarila je pobedu u veoma jakoj konkurenciji, a ekipa Vulkanizer „Bjeloš“ se izborila za drugo mesto.\n– Na „Novembar -festu“ pojavili smo se pre svega, kako bi stekli potrebna iskustva za naše dve manifestacije koje organizujemo „Palanački noćni pazar“ i – „Palanačke zabijačke“, rekla nam je Dragoslava Čief.\n– Međutim, naš debitantski nastup na ovom takmičenju bio je uspešan, jer smo u konkurenciji velikog broja ekipa iz Futoga, Bačkog Petrovca, Novog Sada, Sremskih Karlovaca i drugih mesta, uspeli osvojiti prvu nagradu. Za takmičenje u Novom Sadu, organizator je svim učesnicima podelio po pet kilograma sirovog mesa za spravljanje kobasica kao i drva, dok je začine obezbedila svaka ekipa za sebe. Ova nagrada nas je zaista obradovala.\n– Boravak u Novom Sadu iskoristili smo za promociju kako „Pazara“, tako i „Zabijački“. Drugog dana „Novembar -festa“, takođe je održano takmičenje u pravljenju kobasica, ali su u njemu učestvovale Novosadski kvartovi, medijske kuće i privatne firme. Zanimljivo je da su drugog takmičarskog dana među učesnicima obe bačkopalanačke ekipe – Poljoprivredno gazdinstvo „Jovkić“ i Vulkanizer „Bjeloš“ zablistale. Ilija Jovkić, je sa ekipom PG „Jovkić“ osvojio prvo mesto, dok su Steva Bjeloš i njegova ekipa Vulkanizer „Bjeloš“ osvojili drugo mesto. Ove subote 23. novembra, u mađarskom gradu Gyomaendröd, održava se takmičenje u svinjokolju i pripremanju specijaliteta od svinjskog mesa.\n– U Mađarskoj će nastupiti i članice bačkopalanačkih udruženja, koje su protekle nedelje uzele učešća na novosadskom „Novembar – festu“.\n– I nastup i boravak u Mađarskoj poslužiće nam za sticanje novih iskustava, „Palančake zabijačke“ će biti održane 29. novembra, u dvorištu Slovačkog doma. Koristim priliku da putem „Nedeljnih novina“, obavestim sve zainteresovane, da na dan održavanja „Zabijački“ mogu kupiti kartu po ceni od 500 dinara, koja podrazumeva konzumaciju hrane i pića (večera). Osim takmičara, gostiju i posetilaca, na Zabijačkama će se pojaviti i brojni izlagači (prodavci) mesa i mesnih prerađevina, iz mnogih krajeva naše zemlje. Na taj način posetioci ove manifestacije će biti u prilici da kupe neki od proizvoda, koji im budu ponuđeni tokom trajanja ovog svojevrsnog gastronomskog festivala – napomenula je Natalija Kavgić.\nNovembar fest Novi Sad\nPrethodni tekstPredstavljene kreditne linije Razvojnog fonda AP Vojvodine\nSledeći tekstBibliotekari na stručnom skupu\nPrvo mesto za TŠ „9. maj“ na takmičenju „Galaksija kup“


SPOMEN OBELEŽJE BEZ PRILAZA – LAGrande – internet novine\nNa 17. jul, 2019.\nPosle sto godina u opštini Lazarevac podigli su spomen obeležje komandantu gvozdenog puka Milivoju Stojanoviću Brki, na brdu Kremenica gde su vođene borbe tokom Kolubarske bitke.\nNi posle dve godine od podizanja spomen obeležja nije urađen adekvatan prilaz pa izostaju organizovane posete tom važnom mestu.\nPenzioner Vojislav Nikolić sa grupom meštana Bistrice bio je inicijator podizanja spomen obeležja Milivoju Stojanoviću Brki, komandantu gvozdenog puka. Na brdu Kremenica gde je čuveni oficir poginuo predvodeći juriš srpskih ratnika, vođene su velike borbe tokom Kolubarske bitke.\nOpština Lazarevac se priključila podizanju obeležja.\nPosle dve godine meštani ukazuju da je spomen obeležje zapušteno, da nema adekvatnog prilaza Kremenici i da izostaju organizovane posete.\n-Trebalo bi na prvom mestu da se ovo ogradi spomen obeležje zbog životinja i pasa koji vrše nuždu. Dalje, trebalo bi dovesti asfaltni put dovde i sfaltirati ovo da mogu ekskurzije koje dolaze u spomen kosturnicu u Lazarevac da dođu i tu da vide gde je ta bitka bila, kaže Vojislav Nikolić, inicijator podizanja spomen obeležja.\nMeštani Bistrice zalažu se da spomen obeležje bude osvetljeno i da se na Kremenici izgradi javna česma.\nU lokalnoj samoupravi misle da su to više zahtevi lovačkog društva čija je zgrada pored obeležja, ali su već planirali da infrastrukturno opreme i ovo poprište Kolubarske bitke.\n-Moram da naglasim da smo bili ti koji su posle 102 godine uradili sve to da se to mesto obeleži na jedan adekvatan način. Ono što je veoma važno, važno je da smo poprište mesta gde je poginuo Milivoje Stojanović Brka uvrstili u program Kolubarske bitke koja je državna ceremonija i svakako ćemo i narednih godina činiti sve da to mesto bude prikladno ljudima koji su dali život za slobodu Srbije, naglašava Bojan Sinđelić, predsednik opštine Lazarevac.


Bez licence čak 400 lekara | Novosti.RS\nBez licence čak 400 lekara\n01. 08. 2016. u 07:54\nDetalj sa jednog od stručnih usavršavanja\nZdravstvena inspekcija već dva meseca kontroliše ordinacije na jugoistoku Srbije, u sedam okruga. Neki u penziji, neki napustili medicinu, a ima i zaboravnih koji tek sada sakupljaju bodove\nČAK 400 lekara, od ukupno 7.000, koliko ih zvanično radi na jugoistoku Srbije, trenutno nema licencu. To ne znači da svi krše zakon: neki su otišli u penziju, deo je odustao od rada u zdravstvu, a za neke se još utvrđuje zašto su ostali bez ovog dokumenta. U svakom slučaju, ovo su zvanični podaci Lekarske komore - dobijeni posle zdravstvene inspekcije koja na teritoriji sedam okruga već dva meseca proverava rad u pomenutim ustanovama.\nOve godine, podsetimo, navršava se sedam leta od usvajanja Zakona o zdravstvenoj zaštiti koji propisuje da lekari svake godine moraju da skupe određeni broj bodova, kako bi mogli da obnove licencu. Kad su počele kontrole, mnogi su se tek tada setili da dostave dokumentaciju... Inače, potrebno je deset bodova, odnosno dokaz da su se edukovali i usavršavali na domaćim i inostranim naučnim skupovima.\n- Tokom interne kontrole smo utvrdili da jedan naš kolega, od 689 lekara koliko ih radi u Kliničkom centru, nije obnovio licencu. Po Zakonu, on ne sme da bude na radnom mestu, pa smo ga uputili na godišnji odmor. S obzirom na to da je reč je o lekaru koji je pred penzijom i kaže da nije znao za ovu proceduru, a uspeo je da prikupi bodove, on će biti vraćen na posao - kaže prof. dr Zoran Radovanović, prvi čovek KC u Nišu, koji nije čekao da mu zdravstvena inspekcija zakuca na vrata.\nU ovoj službi, koja "pokriva" ogromnu teritoriju - od Zaječara, preko čitavog Pomoravlja, Niša, Prokuplja i Pirota, do granice sa Makedonijom - radi samo sedam inspektora. Otkrili su, međutim, da licencu nisu obnovili jedan vlasnik privatne ordinacije u Nišu i jedan lekar koji radi u privatnoj praksi. Shodno dopunama zakona, ni oni ne smeju biti u kontatku sa pacijentima. Ranije su mogli da rade uz nadzor mentora, odnosno lekara koji ima licencu, ali sada više ni to nije moguće...\nPored penzionisanih, mnogo je i lekara od kojih se nije očekivalo da se odreknu medicine. Da li će oni, u međuvremenu, pokušati da prikupe bodove, tek će se videti, ali je izvesno da onome ko angažuje lekara bez ovog dokumenta sleduje kazna od milion dinara, dok će takav medicinar morati da plati globu u rasponu od 100.000 do 300.000 dinara.\nAktuelni predsednik Komore dr Aleksandar Radosavljević, koji radi u niškom Domu zdravlja, nije odgovarao na poruke. Ni dr Dragan Stefanović, lekar iz privatne prakse koji je zamenjivao Radosavljevića dok je ovaj bio na bolovanju, takođe nije želeo da govori na ovu temu. Jedino je Mlađan Stojković, u Lekarskoj komori zadužen za edukaciju, pojasnio da je bodove, ipak, relativno lako prikupiti.\n- Učešće na međunarodnim naučnim skupovima donosi devet poena, a na domaćim dva do tri. Uz to, i sama Komora godišnje organizuje šest do sedam besplatnih edukacija, pa svaki lekar može i bez finansijskih ulaganja da ispuni uslov za obnovu licence - zaključuje Stojković.\nSVAKI lekar koji položi državni ispit mora biti član Komore, što važi i za nezaposlene kolege. Upis košta 8.000 dinara, penzioneri mesečno plaćaju 400, dok se zaposlenima odbija 0,8 odsto od plate. Članstvo u Srpskom lekarskom društvu nije obavezujuće.\n...kaze se da lekari nemaju dozvolu/odobrenje za rad. LICENSE je tudja rec. EDUCATION se na srpskom kaze obrazovanje/ucenje i slicno...tuzno je gledati kako unistavate svoj jezik...\nTo ima samo kod nas.Koliko ima Sarlatana.\nZašto penzioneri lekari, koji nigde ne rade moraju bilo šta da plaćaju lekarskoj komori? Postavlja se pitanje i da moraju, a odakle i iz koje penzije?\nNeka mi samo neko objasni zašto lekari nemaju fiskalnu kasu i ne daju račune kao što moraju da se daju i za kupovinu obične žvakaće gume.


Kurs i obuka za producenta\nKurs i obuka za producenta - Audio verzija\nSa zaduženjima koja jedan producent ima, ali i sa načinom obavljanja svih radnih zadataka koje navedeno zanimanje uključuje će se upoznati svaka osoba koja se opredeli da pohađa posebno osmišljenu obuku u okviru koje predavanja može da prati u jednoj od poslovnica Obrazovnog centra Akademije Oxford ili online. U slučaju da nekoga interesuje obuka i kurs za producenta koji se sprovodi preko interneta, on mora da obezbedi računar preko koga će pratiti nastavu, a što će zapravo da učini putem takozvanih virtuelnih učionica.\nOsim mogućnosti da i jednu i drugu vrstu obuke pohađa u grupi, svaki polaznik može da se opredeli i za nastavu u paru, ali i za onu koju će pratiti samostalno, odnosno individualno, a za svaku od njih je tačno određen princip organizacije. Podrazumeva se da će pojedinačni polaznik koji vrši upis biti sa svim tim detaljima svakako upoznat, a kako bi mogao da se odluči za onu vrstu nastave koju želi da prati.\nIndividualni kurs i obuka za producenta podrazumeva visok nivo slobode koji je svakom zainteresovanom dat, jer je dozvoljeno da on definiše dinamiku održavanja, kao i termine, ali isto tako je neophodno i da se sa nadležnim licem organizatora dogovori oko tačnog datuma kada će kako individualna, tako i poluindividualna obuka da počne.\nNasuprot tome, način organizacije grupnog kursa je znatno strožiji, pošto institucija organizatora, to jest njeno ovlašćeno lice tada jedino ima pravo da odredi kada, to jest u kojim tačno terminima i prema kakvoj dinamici će se taj tip kursa organizovati. A sve to će biti učinjeno kada se stvore uslovi, to jest nakon što se minimum 4 osobe bude prijavila i pošto bude kreirana grupa, a osmoro njih najviše može biti tada prisutno.\nSvakoga dana u toku kalendarske godine i to u radno vreme jedne od poslovnica organizatora, svako ko je zainteresovan da pohađa ovaj kurs može lično da izvrši, stim što im je dozvoljeno i da to učini preko mejla ili broja telefona.\nIstičemo činjenicu da je u našoj ponudi i korporativna obuka i kurs za producenta, a koji treba da prate lica zaposlena u nekoj organizaciji. Tom prilikom je vrlo važno da predstavnik te kompanije navede sve potrebne informacije koje se odnose na sprovođenje nastave, budući da je dozvoljeno da se sa predstavnikom naše institucije takođe dogovori i o mestu održavanja, odnosno o dinamici, terminima i datumu početka. Svakako, korporativni kurs može da bude organizovan i na uobičajen način, odnosno preko interneta, a izlazimo u susret zahtevima i onih firmi koje žele da nastava bude organizovana u njihovim prostorijama.\nKurs i obuka za producenta - plan nastave\nŠta radi producent? Koja je njegova uloga u snimanju filma, emisije ili serije? su pitanja na koja će polaznici da dobiju precizne odgovore već u toku početnog predavanja. Tom prilikom će ih profesori uputiti detaljno u sve obaveze koje producent ima i to od samog početka, a kada mora da odabere određeni scenario, pa sve do onog segmenta koji je vezan za obezbeđivanje potrebnih novčanih sredstava i postprodukcije, te ostalih obaveza koje on svakako ima.\nObično je upravo producent zadužen da vrši odabir glumaca, pa će predavači nastojati da podrobno objasne prisutnima na koji način se donosi odluka o angažovanju konkretne osobe, ali će isto tako biti reči i o principu odabira onih značajnijih članova tehničkog osoblja, pa i reditelja, o čemu upravo producent treba da vodi brigu. Zatim će obuka i kurs za producenta pružiti sve relevantne informacije prisutnima o važnosti timskog rada, te će im biti detaljno objašnjeno i kako bi trebalo da funkcioniše poslovni odnos na relacija scenarista, odnosno pisac - režiser - glumci, a da bi snimanje proteklo u najboljem redu.\nSobzirom na to da je posao producenta vezan i za takozvanu postprodukciju, svi prisutni će od profesora dobiti jasne smernice o tome kako funkcioniše taj proces, to jest na koji način se vrši uređivanje konkretnog ostvarenja za prikazivanje na željenom mediju.\nPodrazumeva se da je u pitanju radno mesto koje je vrlo kompleksno i uključuje mnoga zaduženja, čije profesionalno obavljanje je od ključnog značaja za uspeh filma, serije, emisije ili drugog sadržaja koji se snima. Upravo zato što je obuka i kurs za producenta usmerena primarno na savladavanje svih onih veština koje jedan producent mora da ima, tako da će prisutni naučiti i kako da ih primenjuju u praksi, a profesori će za vreme trajanja nastave neprekidno da ih uključuju i u brojne praktične vežbe. A one će se sastojati iz simulacije svih onih situacija u kojima osoba zadužena za ove poslove može da se nađe, što uključuje prvo vežbu vezanu za odabir odgovarajućeg scenarija. Tom prilikom će predavači svakom polazniku dati nekoliko odabranih scenarija i od njih tražiti da izaberu onaj za koji smatraju da najviše odgovara iznetim zahtevima.\nNakon što to budu učinili, moraće da navedu i razloge zbog kojih su baš taj scenario odabrali, a onda će i profesori izneti svoj sud o konkretnom radu i o izboru pojedinačnog polaznika, te će svi učestvovati u konstruktivnoj diskusiji. Zatim je u nastavni plan uvrštena vežba koja je vezana za izbor scenariste, odnosno glumaca, a kojom prilikom će polaznici imati priliku da se upoznaju i sa određenim pravilima koja se tada primenjuju, to jest profesori će im preczno objasniti na osnovu čega se vrši odabir.\nU praktičnom delu koji obuka i kurs za producenta svakako obuhvata se nalazi i vežba koja ima za cilj da navede polaznike da razmisle kako će rešiti određene konfliktne situacije u timu za čije vođenje su zaduženi, a koje se tokom snimanja neosporno mogu dogoditi. Isto tako je predviđeno učešće svakog polaznika u vežbama koje su vezan za vođenje razgovora sa potencijalnim sponzorima, a kako bi se obezbedila potrebna novčana sredstva.\nKroz sve pomenute, ali i mnoge druge vežbe koje nastavni program za ovaj kurs predviđa, svi prisutni će imati priliku da stečena teorijska znanja na adekvatan način primene, te da odmah shvate i gde greše, a predavači će im svakako objasniti i na koji način bi trebalo da konkretne greške isprave. Predviđeno je da svako ko bude završio ovu specijalizovanu obuku stekne dovoljan nivo i teorijskih, ali isto tako i praktičnih znanja vezanih za ovu oblast, te bi trebalo da vrlo brzo može da obavlja posao producenta i to sa velikim uspehom.\nGde i kada se kurs i obuka za producenta održava?\nU svakoj od preko 20 poslovnica organizatora u zemlji se sprovodi obuka i kurs za producenta, ali zainteresovani mogu isto tako nastavu da prate i od svoje kuće, to jest preko računara. Bez obzira da li se opredele za jednu ili drugu ponuđenu vrstu nastave, njima je na raspolaganju grupna, individualna ili poluindividualna obuka, a koje se sve sprovode u skladu sa tačno utvrđenim pravilima. Upravo se o tome zainteresovani i obaveštavaju u momentu upisa, što će im biti od koristi prilikom donošenja odluke o tome koju vrstu nastave će pratiti.\nUkoliko ih interesuje individualni kurs i obuka za producenta ili žele da nastavu pohađaju sa još jednim polaznikom, a kada se sprovodi poluindividualna, trebalo bi da znaju i da je princip njihove organizacije vrlo jednostavan. U tom slučaju o terminima održavanja, odnosno o dinamici i tačnom datumu kada će početi jedan od pomenutih tipova kursa, oni treba da sklope dogovor sa nadležnim licem naše poslovnice i svojim profesorom.\nMnogo više je rigorozan način na koji se organizuje grupna obuka i kurs za producenta, jer tada o terminima isključivo brine naša institucija, ali izuzev što određuje tačne termine održavanja, Obrazovni centar Akademije Oxford odlučuje i o tome kojom dinamikom, te kada će tačno početi grupna nastava. Generalno, da bi rad u grupi uopšte mogao da počne, zahteva se da bude prvo formirana grupa polaznika u kojoj može najmanje da bude četvoro, a određeno je prisustvo maksimalno 8 osoba da bi kvalitet ovog tipa nastave zadržao visok nivo. Dakle, kada se bude to dogodilo, odnosno kada prijavu izvrši minimum 4 osobe, pristupa se obaveštavanju svih prijavljenih o prethodno navedenim podacima.\nKorporativni kurs i obuka za producenta takođe podrazumeva vrlo specifičan način sprovođenja, a što znači da je klijentima, to jest određenim kompanijama dozvoljeno da odluče u kojim terminima će se ta vrsta nastave sprovoditi, te kada će početi i kojom dinamikom će se organizovati, kao i gde će biti sprovedena, jer ovaj tip nastave može da bude praćen ili u prostorijama firme koja je zainteresovana ili preko interneta ili u našoj poslovnici.\nKako se obuka i kurs za producenta organizuje?\nSasvim očekivano, način na koji se organizuje poluindividualni, grupni i individualni kurs i obuka za producenta se razlikuje, a sva tri tipa nastave koja imamo u ponudi polaznici mogu da prate na dva načina, to jest preko interneta i fizički, u našim prostorijama.\nNastava u grupi uključuje prisustvo više osoba (od četvoro do osmoro polaznika), a nakon prijavljivanja najmanjeg broja njih se prvog kreira grupa, pa se zatim precizno određuje kada će ta nastava biti organizovana, to jest u kojim terminima, te po kakvoj dinamici će se sprovesti i na kraju kada će početi. A kada sve to bude definisao organizator, on će i da zvanično obavesti sve prijavljene o svim tim detaljima.\nKako poluindividualna obuka i kurs za producenta, tako isto i nastava koja se sprovodi za pojedinačnog polaznika (individualna), podrazumevaju potpuno drugačiji princip organizacije, a pod tim se misli da će polaznici imati priliku da odrede kada će individualna ili poluindividualna nastava da počne, kojom dinamikom će predavanja da se organizuju i u kojim tačno terminima. Obaveza je da pojedinačni polaznik koji je za njihovo pohađanje zainteresovan to sve usaglasi sa koordinatorom za nastavu i profesorom.\nPrilično je slobodan i način na koji se organizuje korporativni kurs i obuka za producenta, a na prvom mestu zato što se zainteresovanom klijentu, odnosno menadžmentu određene firme dopušta da navede organizatoru gde žele da ova nastava bude sprovedena (online, u našoj poslovnici ili u prostorijama koje odabere klijenta), a zatim i po kom principu će se organizovati, to jest da li kroz grupnu, poluindividualnu ili individualnu i sve ostale detalje koji su bitni za sprovođenje ovakve vrste edukacije.\nKoliko bi trebalo kurs i obuka za producenta da traje?\nObuka i kurs za producenta kada se organizuje u vidu grupne nastane traje ukupno 6 nedelja, a dinamika je takva da se četiri dana u toku jedne nedelje polaznik obavezuje da prati nastavu u trajanju od po dva školska časa. Navodimo da je ukupan nastavni fond 48 časova, pa kada bude bila napravljena grupa od minimum četvoro polaznika, organizator ima dužnost da definiše prvo datum kada će grupna obuka da počne, a zatim i da odredi termine održavanja, odnosno treba da precizira dinamiku koja može da se razlikuje od grupe do grupe, te će o tome svemu da obavesti zvanično prijavljene.\nIndividualni, kao i poluindividualni kurs i obuka za producenta u principu može da traje i kraće od 6 sedmica, ali i duže jer sve zavisi od dogovora koji će pojedinačni polaznik da ima sa nadležnim profesorom o dinamici, a on treba da definiše i sve ostalo što se odnosi na organizaciju. Primarno se pod tim misli da treba da definiše prvo datum kada će ona vrste nastave koju polaznik želi da prati početi, a potom treba zajedno da odrede i termine.\nKako i korporativna obuka i kurs za producenta podrazumeva način organizacije koji je vrlo sličan onome po kome se sprovodi individualna ili nastava u paru, isto tako mi nemamo apsolutno nikakvo ni pravo, a ni mogućnost da navedemo koliko će ta vrsta nastave da traje.\nSpisak gradova za producenta


Tomić: Nismo zaboravili malog Dragana\nKancelarija za pitanje zajednica Vlade Kosova pomoći će da mali Dragan Stanojević iz Grnčara ode na banjsko lečenje nakon operacije kancera stopala. „Nismo zaboravili malog Dragana“, poručio je Ivan Tomić.\nTomić i Spasić u poseti Stanojevićima (Foto KPZ)\nMalog Dragana danas su posetili direktor Kancelarije za pitanja zajednica Ivan Tomić i predsednik opštine Klokot Srećko Spasić.\nPorodica Stanojević nije u mogućnosti da priušti dalje lečenje, pa su nadležni u Kancelariji za pitanje zajednica odlučili da pomognu.\n„Poslednjih nekoliko meseci smo svi mislili na malog Dragana i tražili smo način da mu pomognemo. Drago mi je da sam danas došao u porodicu Stanojević da im donesem dobre vesti. Kancelarija za pitanja zajednica će naredne nedelje uplatiti novac za Draganovo lečenje kako bi on što pre mogao da nastavi normalan život“, kazao je direktor Kancelarije za pitanje zajednica Ivan Tomić.\n19.04.2021 Danas bez protesta u Gračanici. Borisavljević: Naći rešenje za bezbednosnu situaciju (260)


Veliki izbor uvoznih mermera i granita uvek dostupni klijentima na našem lageru.\nPOGLEDAJTE GALERIJU KAMENA\nBavimo se kamenorezačkim poslom još od 1922,god,\nVeliki broj enterijera i eksterijera ekskluzivnih stambenih i poslovnih objekata naša su referenca...\nNastali smo još davne 1922. god.kao porodična kamenorezačka radnja Čolović . Od tada, do danas, bez prekida uspešno se bavimo svim segmentima posla, a preteći savremene trendove, 2009.god.firma menja ime u INSTONELINE, nastavljajući tradiciju predaka.\nU proteklim godinama uspešnog rada, stekli smo velliki broj klijenata i poslovnih partnera sa kojima na obostrano zadovoljstvo sarađujemo,a naša poslovnost nas je svrstala u sam vrh preduzeća u kamenorezačkoj branši . Dobitnici smo brojnih nagrada i priznanja za svoj dugogodišnji rad, a poslednje u nizu je zlatna episkopska Gramata (Vidi sliku ! )\nPosebno smo se specijalizovali za izradu i ugradnju elemenata za crkvene hramove, kako u enterijeru , tako i exterijeru – ikonostase,rozetne, podove, trotoare, cokle… . Saborni spomen Hram Presvete Trojice u Tesliću(RS), na kome smo izvodili kompletne radove u kamenu, jedan je od najlepših pravoslavnih hramova na Balkanu.\nOsavremenjavanjem proizvodnje, uvođenjem novih tehnologija, slobodno možemo reći da se sa svakim izazovom koji se pred nas postavlja uspešno nosimo, o čemu govore stotine projekata koji su uspešno, i izuzetno kvalitetno završeni.\nTakođe, kod nas se poluproizvodima snabdeva veliki broj kamenorezačkih radnji, a u ponudi su uvozni mermeri i graniti, kao i oni domaćeg porekla.\nGodinam izgrađivano poverenje naših klijenata svrstava nas u red najpouzdanih izvođača i dobavljača.\nInstoneLine se bazira na trgovini,proizvodnji građevinskog i arhitektonskog kamena kao i umetničkoj obradi kamena.\nNa ovoj prezentaciji upoznaćete se sa našom ponudom i aktivnostima, našim potencijalima i mogućnostima, što će nadamo se rezultirati uspešnom saradnjom.\nGranitni i mermerni pločasti materijal različitih boja, tekstura i dimenzija\nGranitne marmete (pločice), stepeništa, okapnice, fasadne ploče, stubovi, kuhinjski elementi\nŠirok spektar proizvoda u 2D i 3D dimenzijama izvedenih na CNC mašinama ili ručnim klesanjem\nIzrada mermernih i granitnih ploča za oblaganje fasada\nStubovi i ikonostasi\nDekorativna obrada kamena mašinske (CNC) i ručne izrade\nTable i Marmete\nProdaja pločastih materijala kao poluproizvoda i finalnog proizvoda\nDeveloped by 2A Design 2018.


Vučić: Biće još ulaganja u sport, srpska ekonomija napreduje\nVesti Autor:N1 Beograd08. avg. 202114:22 > 14:2378 komentara\nPredsednik Srbije Aleksandar Vučić čestitao je "fantastičnim sportistima" Srbije, i onima koji su osvojili medalje i onima koji to nisu, najavljujući da će biti još ulaganja u sport u budućnosti i dodajući da je u prvih sedam meseci ove godine priliv direktnih stranih investicija bio za 30 odsto viši nego u istom periodu prošle godine. "Srbija je u prvih sedam meseci šampion i u stranim direktnim investicijama", objavljeno je na Vučićevom Instagram profilu.\n„Uz čestitke našim fantastičnim sportistima, zlatnim vaterpolistima, Milici (Mandić tekvondistkinji), Jovani Preković (karatistkinji), uz čestitke našim bronzanim odbojkašicama, svima koji su nam doneli medalje, ali i uz čestitke i onima koji nisu doneli medalje a svim srcem su se borili za našu Srbiju, hoću da kažem da su nam ovo najuspešnije Olimpijske igre i najveći uspeh sportski svih vremena koji je Srbija ostvarila. Ali da se ne bih kitio njihovim perjem i njihovim uspesima, naš posao je bio samo da im obezbedimo dobre uslove, pristojne nagrade“, kazao je Vučić u kratkom videu objavljenom na njegovom Instagram profilu.\nOn je najavio da će biti još ulaganja u sport u budućnosti, jer srpska ekonomija napreduje.\n„U prvih sedam meseci ove godine imamo priliv direktnih stranih investicija od dve milijarde i 72 miliona. Bilo je prošle godine u isto vreme milijardu i 549 miliona. Za 30 posto više, to je dobar znak, dobar signal, srpska ekonomija napreduje i Srbija ide napred, i biće još ulaganja u sport“, poručio je Vučić.\nSrbija je na Olimpijskim igrama u Tokiju osvojila devet medalja i po uspešnosti se nalazi na 28. mestu u svetu.\nZlatne medalje osvojile su Milica Mandić i Jovana Preković, kao i vaterpolo reprezentacija, srebro je izborio strelac Damir Mikec, a bronzane medalje su pripale basketašima, odbojkašicama, strelcu Milenku Sebiću, tekvondistkinji Tijani Bogdanović i rvaču Zurabu Datunašviliju.\nAleksandar VučićčestitkeekonomijaInvesticijeolimpijske igresportulaganje


Ruski lovci oborili dva jurišna ukrajinska aviona Su-25\nTanjug 12. juna 2022. 11:44\nMOSKVA – Ruski lovci su oborili dva ukrajinska jurišna aviona Su-25 u samoproglašenoj Donjeckoj Narodnoj Republici (DNR), izjavio je danas portparol Ministarstva odbrane Rusije, general-major Igor Konašenkov.\nOn je rekao da je ruska avijacija uništila tri komandna punkta i 25 položaja sa ljudstvom i tehnikom ukrajinske vojske, preneo je Sputnjik.\tLikvidirano je preko 150 ekstremista, šest tenkova, pet oruđa poljske artiljerije i 10 specijalnih vojnih vozila.\nRuske snage PVO oborile su jedan avion Su-25 Ratnog vazduhoplovstva Ukrajine u Harkovskoj oblasti i osam dronova.\nVazdušno-kosmičke snage Rusije uništile su lansirni sistem protivavionskog raketnog kompleksa „buk-M1“ u Harkovskoj oblasti, radar za kontrolu vazdušnog prostora u DNR, radar raketnog sistema S-300 u području Krivog Roga, kao i dve baterije višecevnih raketnih bacača u LNR i DNR.\nIznad naseljenih mesta Kahovka i Černobajevka u Hersonskoj oblasti presretnute su dve ukrajinske balističke rakete „točka – U“.\nRaketne snage i artiljerija uništili su 248 položaja sa ljudstvom i tehnikom Ukrajine, 37 artiljerijskih položaja i likvidirali 320 ekstremista.


april 2016 - EKOFORUM\nObjavljeno 28. aprila 2016. 28. aprila 2016.\nBlokada „nebeskih vetrova“ iznad Srbije\nNemački istraživači su analizom satelitskih podataka otkrili zbog čega su Srbiju 2014. pogodile katastrofalne poplave. Oni upozoravaju da se zbog promena klime takve ektremne vremenske neprilike mogu očekivati i ubuduće.\nMaja 2014. polje niskog pritiska „Ivet“ stajalo je iznad Srbije i Bosne i Hercegovine i Srbije kao zakovano. Kiša je lila i lila… Izbile su katastrofalne poplave koje su nanele štete u milijardama, a u poplavama u regionu zabeležene su i ljudske žrtve. nastavak\nObjavljeno 23. aprila 2016. 27. aprila 2016.\nOtvorena Konferencija „Serbia goes green“\n„Sporazum iz Pariza ima za bezuslovni cilj, obezbeđenje budućnosti naše planete, kroz smanjenje emisija gasova sa efektom staklene bašte i prilagođavanje na neminovne promene klime, koje su naša svakodnevica i budućnost. Istovremeno, Sporazum iz Pariza jasno određuje okvir daljeg razvoja, podređen zelenim tehnologijama i smanjenjem emisija gasova sa efektom staklene bašte. Zato na ovaj Sporazum gledamo kao na sporazum u oblasti klimatskih promena, ali i ekonomije. Sporazum koji daje šansu da moguće gubitke, pretvorimo u dobiti za našu ekonomiju“, rekla je državni sekretar Ministarstva poljoprivrede i zaštite životne sredine Stana Božović i podsetila da je Srbija među prvih 10 država sveta dostavila svoje ciljeve smanjenja emisija gasova sa efektom staklene bašte Sekretarijatu Okvirne konvencije UN o promeni klime, i oni znose 10% do 2030. godine u odnosu na 1990. nastavak\nGradski sekretar za zaštitu životne sredine Goran Trivan i ministar energetike i rudarstva Aleksandar Antić učestvovali su danas u akciji sadnje većeg broja drvenastih sadnica biljke „paulovnija”. Akcija je upriličena u dvorištu OŠ „20. oktobar” povodom 22. aprila, Dana planete Zemlje.\nGoran Trivan je podsetio da se u čitavom svetu obeležava Dan planete Zemlje pod sloganom „Hajde da sadimo”. nastavak\nObjavljeno 15. aprila 2016. 15. aprila 2016.\nDanas je u Leskovcu zaključena saradnja između Ministarstva poljoprivrede i zaštite životne sredine i Grada Leskovca povodom donatorske podrške za izradu projektno tehničke dokumentacije za tender za radove na rekonstrukciji i izgradnji novog kolektora za prečišćavanje otpadnih voda u Leskovcu.\nKao domaćin skupa, prisutnima se obratio gradonačelnik Leskovca, gospodin Goran Cvetanović, istakavši važnost koji će ovaj projekat imati za grad.\n„Veliku zahvalnost dugujemo Vladi Republike Srbije i Ministarstvu poljoprivrede i zaštite životne sredine što su nam pružili pomoć u pronalaženju kontakata i donacija, kao i prilikom planiranja realizacije ovog projekta, koji će Leskovčanima omogućiti kvalitetniji život“, naveo je Cvetanović.\nRazvoj neophodne infrastrukture u oblasti upravljanja vodamau Leskovcu podržale su Holandija i EU, u saradnji sa Vladom Srbije i Ministarstvom poljoprivrede i zaštite životne sredine.\n„Vlada Holandije podržava ovaj projekat sa oko 8 miliona evra, čiji je cilj priključivanje na kanalizacionu mrežu najugroženijih slojeva stanovništva. Prva faza koja se odnosi na detaljni dizajn je gotovo završena, iradujemo se nastavku realizacije projekta, u okviru kojeg će više od 15 prigradskih naselja biti priključeno na novi sistem otpadnih voda. Uspostavljanje održivog sistema upravljanja vodama u gradu je jedan od ključnih preduslova za dalji ekonomski razvoj područja“,istakao je ambasador Holandije, Henk Van den Dool, i dodao da je zaštita životne sredine od presudnog značaja za pristupanje Srbije EU.\nObjavljeno 14. aprila 2016. 14. aprila 2016.\nJačanje kapaciteta i strateškog partnerstva za bezbedno upravljanje hemikalijama u Republici Srbiji\nCilj jedne od projektnih aktivnosti je unapređenje saradnje ministarstva nadležnog za zaštitu životne sredine i sa zdravstvenim sektorom, koji imaju ključnu ulogu u zaštiti zdravlja ljudi. nastavak\nObjavljeno 11. aprila 2016. 11. aprila 2016.\n„Ministarstvo je donelo nekoliko ključnih dokumenata, pre svega izmene Zakona o zaštiti prirode i na taj način smo kao zemlja ispunili međunarodne obaveze i stavili do znanja da znamo šta hoćemo sa svojom prirodom“, rekla je ministar poljoprivrede i zaštite životne sredine Snežana Bogosavljević Bošković i dodala da je u Srbiji još nedovoljan procenat teritorije u statusu zaštićenog područja i trenutno iznosi svega 6,51 odsto. nastavak\nOtvorena transfer stanica u opštini Koceljeva\nUkupna vrednost projekta 750 hiljada evra\nDanas je u opštini Koceljeva svečano otvorena transfer stanica, koja će ovoj opštini omogućiti efikasnije upravljanje otpadom u skladu sa najvišim standardima zaštite životne sredine.Svečanom otvaranju su prisustvovali čelniciopštine, Ministarstva poljoprivrede i zaštite životne sredine Republike Srbije i AmbasadeKraljevineHolandije.\n„Transfer stanica koja je izgrađena u Koceljevi predstavlja najmoderniji način primarne selekcije otpada, odnosno početak jednog organizovanog načina tretiranja otpada koji se pravi u Koceljevi i okolnim naseljima. Naravno, tek nam predstoji ozbiljan rad kako bi u narednom periodu sve moglo da funkcioniše na jednom visokom nivou, što podrazumeva visok nivo zaštite životne sredine, čistiju Koceljevu i okolinu i, samim tim, rešavanje problema stanovnika u neposrednoj blizini transfer stanice“, istakao je predsednik opštine Koceljeva, DušanIlinčić.\nUkupna vrednost projekta iznosi 750 hiljada evra, a sredstva je obezbedila Kraljevina Holandija, koja kao trenutno predsedavajuća zemlja EU, snažno promoviše klimatske akcije, održivi razvoj i zaštitu životne sredine.\n„Na osnovu mog iskustva iz drugih zemalja, ali iz moje domovine, znam da je važno da se ljudima dobro objasni zašto moraju da menjaju svoje navike. Potrebno im je objasniti da čistija životna sredina znači veći kvalitet lokalnog zemljišta, podzemnih voda i njihove reke, to znači zdraviju hranu, vazduh i manje zdravstvenih problema povezanih sazagađenjem prirode. Takođe, reciklaža podrazumeva ekonomsko poboljšanje položaja svih uključenih u njen proces, stvarajući više posla i obezbeđujući neophodna sredstva za poboljšanje lokalnih komunalnih usluga”, naveo je Henkvan den Dool, ambasador Kraljevine Holandije.\n„Naporima Vlade Republike Srbije i zahvaljujući podršci Kraljevine Holandije, danas prisustvujemo otvaranju transfer stanice u Koceljevi koja značajno doprinosi sistemu zaupravljanje otpadom, kako na lokalnom, tako i naregionalnom nivou. Aktivnosti koje nas očekuju u budućnosti tiču se nabavke opreme u vidu vozila za lokalno omunalno preduzeće, zatim sanacija smetlišta u Koceljevi i uspostavljanje punog regionalno sistema za upravljanje otpadom „Kalenić”, sa sedištem u opštini Ub. Ovaj projekat je od izuzetne važnosti za Ministarstvo, jer će se njime doprineti sistemu upravljanja komunalnim otpadom i opasnim otpadom iz domaćinstva”, istakao je pomoćinik ministra poljoprivrede i zaštite životne sredine, Aleksandar Vesić.\nU istom danu, opštini Koceljeva, predstavljen je i projekat uvođenja primarne separacije otpada, koji podrazumeva distribuciju 800 kanti domaćinstvima u narednom periodu.Jedan od glavnih ciljeva projekta biće da podstakne građane da odvajaju različite kategorijereciklabilnog otpada, a novoizgrađena transfer stanica treba da postane centralno mesto za prikupljanje reciklabilnih materijala, generisanih na teritoriji ove opštine.


Za izmene Zakona o javnom beležništvu glasao je 161 poslanik, dok je za izmene i dopune Zakona o prometu nepokretnosti glasalo 164 poslanika.Usvojenim zakonskim rešenjima ukida se isključiva nadležnost notara za sklapanje ugovora o nepokretnosti i oni se obavezuju da plaćaju porez na ostvarenu zaradu.Sada ugovor o prometu nepokretnosti mogu da sastavljaju i ugovorne strane u pisanom obliku, ali taj ugovor na kraju mora da overi javni beležnik.\nOvera (solemnizacija) vrši se kako bi ugovor dobio karakteristike javne isprave i kako bi mogao da služi kao osnov za upis u javnu knjigu o evidenciji nepokretnosti.\nPromenama Zakona o javnim beležnicima, notari su sada dužni da iznos od 30 odsto naplaćene nagrade bez PDV-a uplate na račun propisan za uplatu javnih prihoda u roku od 15 dana od dana naplate, što do sada nije bilo slučaj.\nTa sredstva će ići u budžet, a njihova krajnja namena trebalo bi da bude "pokrivanje rashoda sudova u zemlji i popravljanje materijalnog stanja zaposlenih u sudovima".\nPoslanici su izglasali da predloženi zakoni stupe na snagu prvog, a ne osmog dana od objavljivanja u Službenom glasniku, kako bi se "sprečila šteta po građane i druga pravna lica". Skupština nastavlja rad u četvrtak raspravom o izmenama i dopunama zakona o finansiranju političkih aktivnosti.\nBeograd, 5. novembra 2014. (Beta)\nSkupština opštine: Izmena Plana generalne regulacije zbog prenamene parcele između prevodnica, autobuske stanice i kotlarnice na biomasu\nIzmena sporazuma o plovidbi: Tisa postaje međunarodni plovni put\nViše iz ove kategorije « Sindikati zdravstva najavljuju: Štrajk od srede 5. novembra\tPravilnik o projektnom finansiranju medijskih sadržaja »


Burna rasprava o nacrtu budžeta za 2010. godinu - Klix.ba\nBurna rasprava o nacrtu budžeta za 2010. godinu\n1.12.2009. u 17:41\nRasprava o Nacrtu budžeta Republike Srpske za narednu godinu, koji je projektovan u iznosu od milijardu i 600 miliona maraka, koliko iznosi i rebalansirani ovogodišnji finansijski okvir, danas je podijelila poslanike Narodne skupštine RS-a.\nNajviše kritika opozicije, ali i sindikata, upućeno je Vladi zbog najavljenog smanjenja plaća budžetskih korisnika, dok se iz stranaka pozicije daje podrška predloženom budžetu.\nKao i u ranijim prilikama, tokom rasprave u Skupštini nije manjkalo ni priča o tome kako je trošila ranija vlada SDS-a, kao ni o avionima, trošenju novaca na sportske i muzičke manifestacije, kao i o tome da je premijer RS-a Milorad Dodik na koncertu Emira Kusturice i "No smoking orkestra" dobio zvižduke iz publike, što je za poslanika Srpske radikalne stranke RS-a Milanka Mihajlicu pokazatelj da Dodiku opada rejting.\nNajviše rasprave izazvao je prijedlog Kluba poslanika Partije demokratskog progresa (PDP) da se plaće narodnih poslanika na profesionalnom radu u 2010. godini smanje za 50 posto, dok bi se naknade poslanika „neprofesionalaca“ trebale ukinuti.\nPoslanik Saveza nezavisnih socijaldemokrata (SNSD) u Narodnoj skupštini Republike Srpske Nikola Baštinac taj prijedlog je nazvao dječijom igrom.\n„Ovakva inicijativa PDP-a predstavlja dječiju igru jer oni daju takav prijedlog i `mole Boga` da to ne bude usvojeno“, rekao je Baštinac.\nOn smatra da je realno smanjenje plaće profesionalnih narodnih poslanika za 15 posto i da ta sredstva budu preusmjerena prema zaposlenim u institucijama osnovnog i srednjeg obrazovanja, kako je to predložio Klub poslanika SNSD-a.\nŠef Kluba poslanika PDP-a Borislav Borenović istakao je da je budžet potpuno ovisan od sredstava MMF-a, odnosno da je 16 do 17 posto budžeta na kreditnoj osnovi, a njegov stranački kolega Zoran Đerić je zatražio i da parlament RS-a poništi odluku Vlade RS-a od marta o kupovini dvaju putničkih aviona u iznosu od 56 miliona KM.\nĐerić je zatražio i da se obustavi odluka o izgradnji aerodroma u Trebinju koji je kako je kazao, potpuno nepotreban, a da se ta sredstva preusmjere na izgradnju autobuske stanice u tom mjestu.\nPoslanik Srpske demokratske stranke (SDS) Kostadin Vasić istakao je da je Nacrt budžeta RS za 2010. godinu isključivo potrošački, odnosno da nema razvojnu komponentu, dok je uime SNSD-a Gordana Đukić istakla da je normalno da budžet u godini ekonomske krize ima jaču socijalnu komponentu.\nOna je ocijenila da Vlada RS-a vodi računa o socijalnim kategorijama, napominjući da je grant za Fond PIO planirano povećanje za 40 miliona KM.\nPoslanica Stranke demokratske akcije (SDA) Zinaida Hošić upitala je zašto je u godini ekonomske krize povećan budžet predsjedniku RS-a i to za 47 posto.\n“Najveće povećanje odnosi se na stavku nabavke opreme i investiciono održavanje, a plan je i povećanje brutoplata u ovoj instituciji za čak 11 posto“, kazala je Hošić i navela da u Nacrtu budžeta Bošnjaci ne participiraju nijedan posto.\nPo njenim riječima, Nacrtom budžeta za povratak u RS predviđeno je samo tri miliona KM.\nPoslanik Srpske radikalne stranke (SRS) Milanko Mihajlica smatra da je Nacrt budžeta za iduću godinu klasična obmana javnosti u RS-u.\nZamjerio je i što Vlada RS-a nije uz Nacrt budžeta dostavila dokumente koji se odnose na realizaciju Ekonomske politike u tekućoj godini i ekonomsku politiku za iduću godinu, kao i Informaciju o realizaciju mjera Vlade RS-a za ublažavanje negativnih efekata svjetske ekonomske krize.\nMihajlica je istakao da je svima jasno zašto Vlada RS-a to nije dostavila, navodeći da se ne ispunjavanja plan o rastu bruto društvenog proizvoda od 6,4 posto, niti plan za otvaranje 20.000 novih radnih mjesta.\nUmjesto toga, istakao je Mihajlica, u RS-u bez posla je ostalo 26.000 radnika i svaki dan stotine radnika ostaje bez posla, upravo u preduzećima i firmama koje je pompezno otvarao premijer RS -a Milorad Dodik kao što je slučaj s “Pevecom” u Banjoj Luci.\nMinistar finansija RS-a Aleksandar Džombić kaže da je posljedice svjetske ekonomske krize održavaju i na privredu RS-a i ogledaju se u smanjenju vanjskotrgovinske razmjene, slabom rastu plaća i prihoda.\nNacrtom budžeta ovog entitat za narednu godinu predviđeno je smanjenje plaća za 10 posto tokom cijele godine zaposlenima u javnoj upravi, a za tri posto tokom šest mjeseci zaposlenima u obrazovanju i policiji. Ministrima, njihovim pomoćnicima i načelnicima odjeljenja plaće će biti smanjene za 15 posto.\nRasprava o Nacrtu budžeta bit će nastavljena iza 17 sati.


EU i Kuba potpisale sporazum o normalizaciji odnosa\nPrvi dogovor o normalizaciji odnosa: Bruno Rodriguez Parila i Federika Mogerini\nEvropska unija (EU) i Kuba potpisale su danas u Briselu sporazum o političkom dijalogu i saradnji, što je njihov prvi do sada dogovor o normalizaciji odnosa.\nSporazum su potpisali šef kubanske diplomatije Bruno Rodriges Parilja i visoka predstavnica EU za spoljnu politiku i bezbednost Federika Mogerini.\nEU je 6. decembra formalno "okrenula stranicu" loših odnosa s Kubom stavljanjem van snage akta iz 1996. godine kojim je bio predvidjen niz uslova za normalizaciju odnosa, posebno u oblasti ljudskih prava.\nOdluka o normalizaciji odnosa EU i Kube usledila je 10 dana posle smrti kubanskog političkog vodje Fidela Kastra i u jeku procesa približavanja Havane i Vašingtona, koji je marta ove godine započeo odlazeći predsednik SAD Barak Obama.\nSporazum treba najpre da odobri Evropski parlament, a zatim da ga ratifikuju i parlamenti država članica.\nU nedavnom saopštenju Saveta EU piše da će sporazum uspostaviti "novi pravni okvir za odnose EU i Kube", u cilju podsticanja trajnog razvoja te zemlje, unapredjenja demokratije i ljudskih prava i nalaženja zajedničkih rešenja za prevazilaženje globalnih izazova.\nKuba je bila jedina latinoamerička zemlja sa kojom EU nije zaključila sporazum o medjunarodnoj saradnji.


Podgorica: Završena prva faza rekonstrukcije Bulevara Ivana Crnojevića - INFRASTRUKTURA\nHomeGRADSKI SISTEMIPodgorica: Završena prva faza rekonstrukcije Bulevara Ivana Crnojevića\nmar. 01, 2021 at 7:48 am\nGradonačelnik Podgorice dr Ivan Vuković sa saradnicima obišao je danas završene radove na rekonstrukciji dijela Bulevara Ivana Crnojevića. Gradonačelnik je izrazio zadovoljstvo što je prva faza radova na rekonstrukciji jedne od najprometnijih saobraćajnica u centru Podgorice uspješno realizovana.\n“Zahvaljujući angažovanju više privrednih društava u Glavnom gradu, u prvom redu naših kolega iz Puteva uspješno smo priveli kraju sanaciju prvog dijela Bulevara Ivana Crnojevića, jedne od najvažnijih saobraćajnica u glavnom gradu. Dakle, na potezu od Ulcinjske do Beogradske ulice, nije tajna da se ova ulica decenijama, godinama, nalazila u lošem stanju, što je neprihvatljivo imajući u vidu broj naših sugrađana koji svakodnevno koriste i to nas je motivisalo da udjemo u realizaciju ovog važnog projekta. Mislim da je golim okom vidljivo da su kolege iz Puteva odradile fantastičan posao uprkos tome što smo unazad nekoliko dana imali problema i sa vremenskim prilikama u Podgorici. Sanirano je nekih 500 metara bulevara, investicija vrijedna oko 200.000 eura”, saopštio je gradonačelnik Vuković i dodao da su kolege iz Puteva već danas nastavili sa rekonstrukcijom druge faze bulevara, te da bi rekonstrukcija do Bulevara Stanka Dragojevića trebala biti gotova sredinom marta.\n“Osim kolega iz Puteva na ovom potezu radile su i kolege iz Zelenila, zahvaljujući kojima je bulevar dobio nove sadnice i uređeno razdjelno ostrvo. Ekipe Komunalnih usluga dodatno su osvijetlile trotoarsku površinu koja je dugo bila u mraku zbog visokih borova, a svijetljen je i poligon koji se nalazi u neposrednoj blizini“, istakao je Vuković dodajući da Agencija za stanovanje unazad mjesecima rade na ovom potezu.


EU ga ukida, mi je slijedimo, a trebali bi ga vratiti 100 godina unazad: Danas odluka o pomjeranju sata u BiH\nNacrt zakona o zvaničnom vremenu u Bosni i Hercegovini naći će se na sjednici Savjeta ministara BiH u tehničkom mandatu koja je zakazana za danas, a radi se o zakonu kojeg predlaže Institut za metrologiju BiH.\nRanije su iz Instituta za metrologiju BiH najavili predlaganje tog zakonskog rješenja uz obrazloženje da kada je u pitanju odluka Evropske unije o ukidanju i računanju ljetnog i zimskog vremena, BiH će slijediti pozitivne zakonske odredbe EU te bi i taj zakon trebao biti usklađen s tim odredbama, prenosi ATV.\nEvropski parlament izglasao je ukidanje pomjeranja sata od aprila 2021. godine, a zemljama Evropske unije biće ostavljeno da odluče hoće li zadržati ljetno ili zimsko računanje vremena.\nPred ministrima na zajedničkom nivou je i Inicijativa za vođenje pregovora radi zaključivanja Sporazuma o zajmu (dodatno finansiranje za Projekt registracije nekretnina) između BiH i Međunarodne banke za obnovu i razvoj.\nTakođe, bit će razmatrana i Informacija o aktivnostima koje se poduzimaju na izgradnji autoceste/brze ceste Sarajevo-Beograd-Sarajevo te Izvještaj o aktivnostima na realizaciji Sporazuma između Savjeta ministara i Vlade Republike Hrvatske o izgradnji međudržavnog mosta preko Save kod Svilaja.\nNa dnevnom redu su i izvještaji o radu nekoliko državnih institucija uključujući Savjet ministara, Graničnu policiju te Institut za nestale osobe, a predloženo je i nekoliko programa rada institucija za ovu godinu.\nDizalica pala na zgradu u Dalasu i probila pet spratova; Najmanje jedan mrtav (VIDEO)\tŠefik traži od Dragana što i Mile od Šefika


Naime, građani Bosne i Hercegovine ali i regiona tada su upoznati sa informacijom da je famozni Kusturičin Andrićgrad, u sprezi sa vlastima RS, napravljen na otetoj bošnjačkoj zemlji, koja još po “papirima” pripada nasljednicima velikog višegradskog zemljoposjednika Pašana (Mustafe) Hadžića.\nPred opštinskim sudom u Višegradu pokrenut je sudski postupak, a Muhameda Pršeša pitamo dokle je stigao njegov pravni tim predvođen advokatom Esadom Hrvačićem: “Tužba naše familije protiv opštine Višegrad (Predmet utvrđivanje i uknjižba/ Broj: 91 0 P 026289 13 P) je itekako aktuelna, nastavak glavne rasprave zakazan je za 9. april 2014. godine na kojem će se čitati nalazi vještaka.\nNaime, u dosadašnjem toku postupka korištena su tri vještaka i, pretpostavljate, svi oni ovu otimačinu zemlje vide iz svoje perspektive.\nNažalost, mi kao porodica ostavljeni smo da sami obavljamo ovaj “Sizifovski” posao da se sami borimo sa ovom nepravdom. Svjesni smo da pravdu zbog političkih uticaja vlasti RS najvjerovatnije nećemo naći u opštinskom sudu u Višegradu.\nNaravno, ići ćemo dalje sve do Strazburga, a iskreno se nadamo da nas neće zadesiti sudbina nane Fate Orlović i da će se ovaj predmet riješiti u našu korist i da će nam biti vraćena oteta zemlja.”


Posebna ponuda finansiranja za građane u BiH - sa BBI nema zime - Poslovne novine\nPosebna ponuda finansiranja za građane u BiH – sa BBI nema zime\n„BBI banka nastoji uvijek biti na usluzi klijentima kojima se trudimo i želimo pružiti vrhunski kvalitet usluge. Nova akcija finansiranja ‘Nema zime’ pripremljena je tako da pokuša riješiti potrebe svake porodice na najbolji mogući način. Cilj nam je da naši klijenti budu zadovoljni, a svim građanima u našoj državi koji imaju potrebu za dodatnim finansijskim sredstvima savjetujemo da se prije zaduživanja posavjetuju sa finansijskim stručnjacima”, izjavio je Muamer Salkić, direktor sektora za poslovanje sa stanovništvom Bosna Bank International d.d.\nIz BBI banke posebno naglašavaju povoljne uslove finansiranja otkupa skupih kredita u drugim finansijskim institucijama.\n„Osoblje BBI banke će svima dati odgovore kako da kućni budžet usklade s potrebama i mogućnostima. Spremni smo građanima, bez obzira da li su naši klijenti ili ne, dati korisne savjete, izračunati da li i u kojoj mjeri im se određeno finansiranje, ili investiranje u kuću ili stan isplate i kako bi i koliko mogli uštedjeti“, dodao je Salkić govoreći o novoj ponudi u kojoj, sa BBI „nema zime“.\nBBI banka Nema zime ponuda


„Grand trade“ nudi zgradu UIO BiH za skoro 100 mil. KM\nNaslovna BiH „Grand trade“ nudi zgradu UIO BiH za skoro 100 mil. KM\nPonuda banjalučke kompanije „Grand trade“ jedina je blagovremeno pristigla na javni oglas za kupovinu postojećeg poslovnog objekta u Banjaluci za smještaj zaposlenih u Centarli Uprave za indirektno oporezivanje (UIO) BiH i Regionalnom centru Banjaluka, saznaju „Nezavisne“.\nKako je potvrđeno tom listu iz UIO BiH, „Grand trade“ traži 4.950 KM bez PDV po metru kvadratnom, odnosno za ukupnu površinu poslovnog prostora od 17.020 kvadrata koji se nudi, ukupan cijena ponude iznosi 84.249.000 KM bez PDV-a.\nDakle, cijena bi sa PDV-om iznosila oko 99 miliona KM.\n„Sljedeći korak je ispitivanje dostavljene ponude od strane Komisije, a u skladu s Odlukom o raspisivanju predmetnog javnog oglasa i uslovima definisanim u Tenderskoj dokumentaciji, te donošenje odluke o ishodu postupka“, rečeno je za „Nezavisne novine“ iz UIO BiH.


SAD: Diplomatski odnosti Prištine i Skoplja jačaju stabilnost\nSjedinjene Američke Države su "toplo pozdravile" uspostavljenje diplomatskih odnosa i uspešno utvrđivanje granica između Kosova i Makedonije, saopštio je američki Stejt department.\n"SAD toplo pozdravljaju uspostavljanje diplomatskih odnosa između Republike Kosova i Republike Makedonije, kao i uspešno dovršenu demarkaciju zajedničke granice", navodi se u saopštenju portparola Stejt departmenta Ijana Kelija.\nKako se navodi, "SAD odaju priznanje rukovodstvu dve zemlje za odlučnost u preduzimanju značajnog koraka ka evroatlantskoj integraciji, uspostavljajući dobrosusedske odnose i jačajući regionalnu stabilnost".\nMinistar spoljnih poslova Srbije Vuk Jeremić izjavio je da će odluka Vlade Makedonije da uspostavi diplomatske odnose sa Kosovom ugroziti odnose Beograda i Skoplja u trenutku kada su oni počeli da se popravljaju na inicijativu Srbije.\nKosovo i Makedonija uspostavili su diplomatske odnose, pošto su parlamenti obe zemlje ratifikovali sporazum o demarkaciji granice, potvrdilo je u nedelju Ministarstvo inostranih poslova (MIP) Kosova.\nKako se navodi u saopštenju, ministar inostranih poslova Kosova Skender Hiseni i njegov kolega iz Makedonije Antonio Milošovski, u subotu kasno uveče su potpisali Akt o uspostavljanju diplomatskih odnosa dve zemlje.\nOdluka Skoplja ugrožava odnose sa Beogradom


RTCG - Radio Televizija Crne Gore - Nacionalni javni servis :: Društvo :: Novi kvalitet razumijevanju viševjekovne istorije CG\nSARADNJA SA ARHIVOM VATIKANA 15. 12. 2019. 16:05 >> 16:08 5\nSARADNJA SA ARHIVOM VATIKANA\nNovi kvalitet razumijevanju viševjekovne istorije CG\nPredsjednik Vlade Crne Gore Duško Marković, juče je tokom zvanične posjete Svetoj Stolici, posjetio Istorijski arhiv Vatikana. Tom prilikom je, kao gost direktora Johana Iksa, imao priliku da se upozna sa vrijednom arhivskom građom o odnosima Crne Gore i Svete Stolice.\nPremijer Marković je pored ostalog, vidio jedan od dva originalna dokumenta Konkordata Crne Gore i Svete Stolice potpisanog 1886. godine kao i svu prateću dokumentaciju koja je prethodila zaključivanju ovog veoma važnog sporazuma. Direktor Iks je Premijeru i crnogorskoj delegaciji pokazao i druga vrijedna dokumenta, a koja govore o odnosima dvije države.\nEdicija će biti izdata u februaru naredne godine, a biće prezentovana i u Crnoj Gori i u Vatikanu.\nDirektor Iks predstavio je sadržaj i način rada Istorijskog arhiva Vatikana u kojem se čuva više miliona dokumenata, a informisao je i da je počeo proces digitalizacije u toku kojeg je obezbijeđena elektronska verzija preko milion dokumenata i na taj način omogućen veći kvalitet, dostupnost i bolja zaštita istorijskih dokumenata.\nDuško Marković Crna Gora - Vatikan\n"Marković pokušao da manipuliše građanima"\n25. 01. 2020. 27\nPljevljaci imaju razloga za optimizam\nPropaganda neće pokolebati Crnu Goru\n24. 01. 2020. 20\nCG predano radi na unapređenju ambijenta za rad medija\n23. 01. 2020. 7


Priča koja fascinira: Predstava o Romima najbolja na Festivalu evropskog teatra u Tuzli - Klix.ba\nKultura Priča koja fascinira: Predstava o Romima najbolja na Festivalu evropskog teatra u Tuzli\nPriča koja fascinira: Predstava o Romima najbolja na Festivalu evropskog teatra u Tuzli\n24.11.2016. u 22:21\nProglašenjem najbolje predstave te reditelja, glumca i glumice večeras je u Narodnom pozorištu u Tuzli završen takmičarski program prvog Festivala evropskog teatra.\nPrema odluci tročlanog žirija, odnosno dramaturga i umjetničkog direktora Hrvatskog narodnog kazališta iz Splita Jasena Boke, direktora Sterijinog pozorja iz Novog Sada Miroslava Radonića i turske rediteljice Emin Bilge, najboljom predstavom u cjelini proglašen je komad "Moje dete" Beogradskog dramskog pozorišta, autora Stojana Srdića, a u režiji Ane Đorđević.\n"Predstava je fascinirala, kako publiku, tako i žiri. Odavno nisam gledala predstavu koja ima sve teatarske segmente, a istovremeno ima i ljudsku priču koja dopire do svake osobe. Odluka je donesena jednoglasno, a presudni su bili gluma, estetika i režija. Ovo je jedan cjelokupan pozorišni čin koji oduševlja sve", kazala je predsjednica žirija Emin Bilge.\nDirektor Beogradskog dramskog pozorišta Slobodan Ćustić koji je prisustvovao večerašnjoj ceremoniji uručivanja nagrada, za "Moje dete" je kazao da je riječ o ostvarenju koje nije "napuhano" i nema pretenzija da opamećuje gledatelje.\n"Ovo je priča o ljudima kojima se izrugujemo i čije pjesme najradije slušamo, odnosno o ljudima koje s ljubavlju zovemo Cigani i politički korektno Romi. Ovo je i priča o njihovim problemima i nevoljama koje sistem ima sa njima jer su živi.\nOvo nema veze ni sa Srbijom, ni sa bilo kojom državom na ovom dunjaluku, nego jednostavno sa sistemom koji ne želi da prihvati sve ljude", izjavio je Ćustić.\nTitula najboljeg reditelja pripala je Ani Đorđević za režiju već spomenute predstave "Moje dete".\nNagrada za najbolju mušku ulogu završila je u rukama Boruta Veselke koji je ostvario rolu Svetog Tadeja u predstavi "Mrtvac dolazi po svoju dragu" autorice Svetlane Makarovič, u režiji Jerneja Lorencija i produkciji Prešernovog gledališča Kranj i Mestnog gledališča Ptuj, a dok je naboljom glumicom proglašena Jovana Gavrilović za ulogu Ranke u komadu "Moje dete".\nU okviru takmičarkog programa Festivala evropskog teatra u Tuzli ljubitelji pozorišne umjetnosti imali su priliku pogledati šest predstava iz Hrvatske, Srbije, Slovenije, Češke i Bosne i Hercegovine, odnosno ostvarenja "Moje dete", "Mrtvac dolazi po svoju dragu", "260 dana", "Zmaj", "Mrtve ribe plivaju na leđima" i "Woyzeck".\nKao što smo već i pisali, Festival evropskog teatra proizašao je iz Tuzlanskih pozorišnih dana, a razlika između ova dva događaja ogleda se u takmičarskom programu koji je ove godine uveden u programski sadržaj.\n"Najbitnije je da smo takmičarski dio uspjeli privesti kraju i da je žiri donio jednoglasne odluke. Vrlo je bitno da je ovaj festival zaživio, odnosno da se Tuzli vratilo ono što joj pripada, a to je da bude jedan od centara teatarskog svijeta u ovom dijelu Jugoistočne Evrope", rekao je direktor Narodnog pozorišta u Tuzli Armin Ćatić te dodao da je ova ustanova kulture uvijek bila otvorena za sve teatre širom Evrope.\nZavjesa na prvi Festival evropskog teatra u Tuzli bit će spuštena u utorak, 29. novembra ove godine, a publika će dotad imati priliku uživati u pratećem programu koji donosi predstave "Boje i godine", "Neka druga pepeljuga", "2:14 h" kao i obnovljenu premijeru komada "Predstava Hamleta u selu Mrduša donja" koji je u režiji Mustafe Nadarevića svoje prvo izvođenje imao 1999. godine.\nVeliki aplauz za predstavu "Mrtve ribe plivaju na leđima" na festivalu u Tuzli\n24.11.2016. u 08:54\nPraška predstava "Woyzeck" otvorila Festival evropskog teatra u Tuzli\n18.11.2016. u 21:36\nFestival evropskog teatra u Tuzlu dovodi glumce iz Slovenije, Češke, Mađarske...\n15.11.2016. u 11:10\nprije 10h 14m 27\nprije 23h 17m 51\nprije 5h 6m 25


Mahinacijama sa penzijama ojadili Grčku za dve milijarde evra\nDatum kreiranja petak, 16 mart 2012 08:43\tAutor Gdeinvestirati/Politika\tU Grčkoj je decenijama organizovana grupa u socijalnim ustanovama varala na penzijama i zarađivala velike sume novca.\nDesetak službenika iz devet filijala najvećeg Grčkog socijalnog fonda IKA uhapšeni su pod optužbom da su učestvovali u korupcionaškom lancu kroz koji je, falsifikovanjem podataka o penzijama i uslovima za dobijanje beneficija, država oštećena za 30 miliona evra.Sumnja se da je 90.000 penzija i beneficija u Grčkoj bilo lažno i da je kroz ove mahinacije država oštećena za preko dve milijarde evra.To je bio savršeno organizovan proces koji je trajao decenijama. Oko 40.000 lažnih penzija decenijama je isplaćivano davno umrlim penzionerima ili onima koji za to nisu imali uslove. Novac koji su uzimali članovi porodica moraće da bude vraćen. Kako, ne zna se.Službenici iz IKA grupe koja je uhapšena sami su ispisivali nadoknade za porodiljsko bolovanje, invalidske dodatke ili su prosto izmišljali ono čega nije bilo.Još jedan u nizu grčkih skandala. Grčka mora da smanji troškove u sferi socijalne zaštite jer su kreditori procenili da za to ima prostora. U suprotnom, dodatno će se smanjiti penzije koje su već smanjene za 40 odsto.


M. K. 31. maja 2020. 06:59\nKako javlja Asošijeted Pres, od četvrtka je uhapšeno skoro 1.400 ljudi u 17 američkih gradova. Više od trećine hapšenja dogodilo se u Los Anđelesu u petak.\nVlasti u Mineapolisu, saopštile su da su uspele da zaustave nasilne proteste u kojima su uništeni delovi grada. Policija i pripadnici Nacionalne garde sukobili su se sa demonstrantima koji su, peti dan za redom, izašli na ulice uprkos policijskom času. Grupa demonstranata krenula je ka centru grada kada je policija ispalila suzavac i gumene metke. Demonstranti su se odmah razišli, prenosi Glas Amerike.\nRanije tokom dana, demonstranti su se okupili ispred Sekretarijata za pravosuđe, a zatim su krenule ka zgradi američkog Kongresa, uzvikujući „Životi crnaca su važni“ i „Ne mogu da dišem“, reči koje je Flojd izgovorio dok mu je policajac više od osam munuta držao koleno na vratu.\nIspred Bele kuće se protestovalo i u petak, kada su neki demonstranti pokušali da uklone barijere koje je postavila Tajna služba, a predsednik\nDonald Tramp je u subotu ujutro tvitovao da bi učesnike protesta, da su uspeli da probiju ogradu Bele kuće, „dočekali najopakiji psi i najzlokobnije oružje koje je ikada video“.\nU Talsi, u Oklahomi, poprištu masakra Afroamerikanaca 1921. godine kada je ubijeno i do 300 ljudi, demonstranti su blokirali raskrsnice i uzvikivali ime Terensa Kračera, Afroamerikanca kojeg je ubio policajac 2016. godine.\nU desetinama gradovima, od obale do obale SAD, održani su mirni protesti.\nGuverner Minesote Tim Volc rekao je da je raspoređivanje pripadnika Nacionalne garde neophodno zato što „autsajderi“ koriste proteste da šire haos i da očekuje da će protesti u subotu veče biti najžešći do sada.\nAmerički sekretar za pravosuđe Vilijam Bar rekao je da su “ radikali i agitatori“, koji nisu iz Minesote, oteli proteste i da zloupotrebljavaju situaciju da bi realizovali „sopstvenu i nasilnu agendu“. Za nemire je takođe optužio političku levicu.\n„U mnogim mestima, nasilje su po svemu sudeći planirali, organizovali i podsticali anarhisti i grupe iz ekstremne levice, od kojih su mnogi doputovali iz drugih država da bi promovisali nasilje“, rekao je Bar.\nDonald Tramppolicijasukobivanredno stanje


Koncert učenika Muzičke škole povodom Svetskog dana muzike - JUGPRESS\nMuzička škola “Stanislav Binički” organizovala je koncert učenika povodom Svetskog dana muzike, kao i Dana škole u Svečanoj sali Grada Leskovca. Na koncertu se predstavilo 30-ak učenika osnovne i srednje muzičke škole sa klavirskog, duvačkog i žičanog odseka, kao i odseka harmonike i srpskog tradicionalnog pevanja. Direktorka škole Biljana Miljković kaže da joj je drago što škola može da na ovaj način sumira svoje rezultate.\n„Naši učenici su u prošloj godini osvojili 125 nagrada na raznim takmičenjima. Teška godina je za nama, puno se radilo, entuzijazam postoji i ja sam zahvalna svim učenicima, profesorima i roditeljima koji nas podržavaju i koji našu školu čine ovako uspešnom. Nadamo se da će nam svaka sledeća godina biti još uspešnija.“


Liban ograničava priliv izbeglica\nSirijske izbeglice u Libanu\nLiban je odlučio da smanji priliv izbeglica iz susedne Siriji, nametanjem novih ograničenja onima koji pokušavaju da uđu u zemlju.\nSirijcima je sada potrebna viza da uđu u Liban, koji pokušava da izađe na kraj sa više od miliona izbeglica koji su prešli granicu od izbijanja rata u Siriji 2011. Masovni priliv izbeglica značajno je opteretio libansku infrastrukturu.\nNove mere donete su nakon prethodnih pokušaja da se ograniči prelazak izbeglica preko loše obezbeđenih granica. Propisi su međutim izazvali veliku zabrinutost među onima koji pokušavaju da pobegnu od rata u Siriji, u kojem su milioni ljudi ostali bez krova nad glavom.\nLibanski ministar za socijalna pitanja Rašid Derbas rekao je za lokalne medije da vizna ograničenja neće dovesti do deportacije izbeglica.\nUjedinjene nacije saopštile su da prepoznaju poteškoće s kojima se Liban suočava, uz napomenu da je svaka zemlja odgovorna za svoje granice. Međutim, svetska organizacije je izrazila zabrinutost zbog nepostojanja mera za zbrinjavanje najranjivijih izbeglica i pozvala libanske zvaničnike da reše to pitanje.


Grčka: Ukoliko EU neće dogovor, ima ko hoće! | Vestinet.rs\nPočetna SVET\tGrčka: Ukoliko EU neće dogovor, ima ko hoće!\nGrčka: Ukoliko EU neće dogovor, ima ko hoće!\n„To bi mogle da budu, u najboljem slučaju, Sjedinjene Američke Države, to bi mogle da budu Rusija, Kina ili druge zemlje“, istakao je grčki ministar odbrane.\nPanos Kamenos: Nemačka je rigidna i želi da razbije Evropu (Foto: Reuters)\nGrčka želi da sa evrozonom dogovori nove uslove otplate svog duga, što bi im omogućilo da ukinu veći deo mera štednje, koje je zvanična Atina morala da uvede u zamenu za paket pomoći dodeljen 2010. godine od strane EU i MMF-a.\nČlanice evrozone, a posebno Nemačka, nisu izrazile spremnost da na bilo koji način popuste zahtevima Grčke i insistiraju na obećanjima o štednji i ekonomskim reformama.\nEvo nekih znakova koji otkrivaju da li vas svekrva voli ili ne


HomeKulturaLeskovački pobednik Darku Bajiću i LIFFE festivalu\nIzvor: Foto: Fadil Šarki\nNa današnjoj svečanosti u Skupštini grada Leskovca povodom uručenja nagrade, gradonačelnik Leskovca Goran Cvetanović je izjavio da kultura može biti jaka samo ako počiva na jakim stubovima kulture.\n„A naši stubovi kulture su Leskovački kulturni centar, organizator LIFFE festivala, Narodni muzej, Narodno pozorište, Istorijski athiv…. Grad Leskovac izdavaja 9,1 posto budžeta za kulturu upravo da bi ove institucije napravile kvalitetne programe. LIFFE festival je postao leskovački brend, jer je reč o festivalu sa kvalitetnim programom, organizovanim na visokom nivou, koji kao takav prevazilazi republičke okvire i dostiže regionalni nivo“, dodao je.\nPrvi lauret “Leskovačkog pobednika”, reditelj i umetnički direktor LIFFE-a Darko Bajić zahvalio je na priznanju.\n„Naš cilj je od početka bio da u Leskovcu napravimo veliki festival koji ćemo ostaviti mladosti koja dolazi. Ovaj pobednik pripada i Sanji Conić, direktorki Leskovačkog kulturnog centra, Draganu Joviću i Darku Zloporuboviću, i kompletnom timu Leskovačkog kulturnog centra, zatim Darji Bajić, i naravno onima koji su nas nažalost napustili, a utkali su deo sebe u LIFFE, a to su Dragan Radović i dugogodišnji selektor LIFFE-a Milan D. Špiček“, naveo je.\nJedna od gošći 14.LIFFE-a, a nekadašnja članica žirija na LIFFE festivalu, glumica Tanja Bošković je prenoseći svoje utiske o manifestaciji rekla: „Važno je da se građani Leskovca osećaju kao da su u samom centru sveta. Ovih dana Leskovac je centar našeg filmskog neba.“


Uprkos minusu u poslovanju iz ranijeg perioda: Za ŠG "Birač" dolaze bolji dani | BL Portal\nUprkos minusu u poslovanju iz ranijeg perioda: Za ŠG “Birač” dolaze bolji dani\nU Šumskom gazdinstvu /ŠG/ “Birač” iz Vlasenice očekuju da na kraju godine zabilježe pozitivan poslovni rezultat uprkos minusu u poslovanju iz ranijeg perioda.\nVršilac dužnosti direktora ŠG “Birač” Goran Đurić izjavio je novinarima da sa optimizmom predviđa da će do kraja godine ovo preduzeće biti u plusu 50.000 KM, uprkos minusu od 135.000 KM koji je zatekao kada je došao na ovu funkciju prije sedam mjeseci.\n“Situacija koju sam zatekao bila je teška i za ovako kratak period ne mogu se napraviti korjenite promjene, ali se pomaci već vide jer kada smo radili presjek poslovanja za devet mjeseci ove godine u minusu smo 119.000 KM”, rekao je Đurić.\nOn je naveo da su problemi sa kojim se suočava ŠG “Birač” prvenstveno zbog izvođača koji ne poštuju ugovore koji su zaključeni prije njegovog dolaska u preduzeće.\n“Došlo je do blokade izvoza šumskih drvnih sortimenata kada su u pitanju opštine Zvornik i Osmaci, u koje sam išao na sastanak zbog problema, ali sam na kraju morao uključiti i inspekcijske organe, i postignuti su neki dogovori”, rekao je Đurić.\nOn je istakao da u ovom trenutku uspijevaju da finansiraju sve obaveze, da isplaćuju platu radnicima i, prema planu za naredna dva mjeseca, trebalo bi da isjeku i otpreme 11.000 metara kubnih drvnih sortimenata da bi do kraja godine imali pozitivno poslovanje.\nĐurić je napomenuo da je dolaskom na mjesto vršioca dužnosti direktorta ŠG “Birač” u preduzeću bilo zaposleno 126 radnika i da ih sada ima 118, ističući problem je starosne strukture radnika.\n“Imamo oko 15 radnika sa invaliditetom koji ne mogu da obavljaju šumske poslove što nam predstavlja veliki problem, četiri radnika su otišla u penziju, 17 ima ispunjene uslove za odlazak, i sa njima pokušavamo da se dogovorimo da ih isplatimo, da bi ranije uzeli penziju, i da bismo na njihova mjesta doveli novu mladu radnu snagu”, rekao je Đurić.\nOn je naglasio da veće pomake u poslovanju ŠG “Birač” mogu da očekuju od naredne godine kada lično bude ugovarao i kupce i izvođače, a sa nekima je već razgovarao o saradnji.\nĐurić kaže da preduzeće može biti stabilno, samo se treba domaćinski gazdovati, ugovoriti kupce i izvođače i poštovati dinamiku ugovorenih radova.\nTags: Birač, Goran Đurić, Šumsko gazdinstvo, Vlasenica\nSvaki 20. građanin Banjaluke traži socijalnu pomoć\nTrivić: Republika Srpska stvara sistem podrške domaćim autorima


Afera Hypo banka: Na jesen nova hapšenja\nNova hapšenja u vezi sa Hypo bankom očekuju se na jesen, najavio je Rolf Holub, predsjednik Specijalne istražne komisije Koruške u rasvjetljavanju kriminalnih radnji u Hypo Alpe Adria grupi, koji naredne sedmice dolazi u Hrvatsku, a potom i u BiH.\nHolub će u Hrvatskoj sljedeće sedmice ispitivati svjedoke oko kriminalnih radnji u Hypo banci Hrvatske, a u BiH bi trebao doći 25. ili 26. septembra, pišu banjalučke "Nezavisne novine" danas.\nIvan Jakovčić, istarski župan i jedan od onih koji se spominje u kontekstu uzimanja Hypo-kredita, zatražio je od hrvatskog državnog tužilaštva i ministra unutrašnjih poslova Tomislava Karamarka da mu omoguće kontakt sa Holubom, navodeći da želi da prekine "blaćenje njegovog imena i Istarskog demokratskog sabora", partije koju vodi.\nInternacionalni ekonomski magazin "Ekonomist" u tekstu o Hypo grupi, pod nazivom "Austrijska banka u centru rastućeg skandala" u petak je objavio da "sve izgleda kao scenario iz filma o Džejms Bondu".\n"Na jednoj strani imate balkanske revolveraše, dilere droge, tajkune i političare. Na drugoj strani austrijske desničare naklonjene Adolfu Hitleru. A na trećoj strani su austrijski bankari koji su kroz Austriju, Holandiju i Lihtenštajn usmjeravali novac sa Balkana i nazad", piše list.